text:
Eitt evni, ið hevur fingið nógva umtalu í miðlunum hesa seinastu tíðina, er flóttafólk, sum koma til Evropa.
Sambært marknaeftirlitinum í ES, komu 107.500 fólk til Evropa í juli í 2015. Flestu flóttar, sum koma til Evropa, eru úr Sýria, Afganistan og Eritrea.
Temasíðan um flóttafólk kann verða brúkt í lærugreinunum søgu og samtíð, ella í kristnikunnleika og átrúnað.
Temasíðan er ætlað miðdeild og hádeild í fólkaskúlanum.
Í 1975 hersetti Marokko fyrrverandi spanska hjálandið, Vestursahara. Nógvir sahrawiar flýddu undan hermonnunum og endaðu í Algeria. Her vóru tey savnað í flóttafólkalegur í tí ódámliga og berliga lendinum í Sahara oyðimørkini, og her búgva mong enn í dag.
Greining
Í høgra bredda er prentvinarlig útgáva (pdf) av tekstinum
Innihald og umhvørvi
Umstøður
Útlit


c: text/html

text:
Grønakrutt (ulkuættin)
Taurulus bubalis (Euphrasen, 1786)
Stødd: Grønakrutt verður upp í 18 cm langt, undir Føroyum vanliga úr 9 upp í 12 cm.
Dýpi: Tað er úr fjøruni út á 20 metrar. Aðrastaðni er okkurt hendinga tó fingið á 100 metra dýpi.
Litur: Tað er oftast brúnligt, men viðhvørt grønligt ella reydligt, rustlitt, við 4 óregluligum, dimmbrúnum bondum tvørtur um síðurnar. Gulligt er tað niðast um síðurnar og appilsinreytt undir búkinum. Kallfiskar í gýting hava bláhvítar blettir um búkin. Eftir fjaðrunum eru dimm longdarbond. Á uggafjaðrunum eru hvítligir blettir undir. Búkfjaðrarnar eru flekkutar svartar / hvítar.
Teinar: R1 VI-IX; R2 12(11-13); G 9(10); U 15(16); St: 11-12; Ry 30(31).
Lýsing: Grønakrutt hevur stórt høvd, er tjúkkast beint aftan fyri høvdið og mjækkar aftur til klingruna. Tað hevur tvær næstan samanvaksnar ryggfjaðrar, tann fremra við hørðum og hin aftara við bleytum teinum. Gotfjøðurin er umleið so stór sum fremra ryggfjøðurin. Tað hevur stórar uggafjaðrar og smalar og langligar búkfjaðrar. Sterturin er eitt sindur rundaður aftureftir og er hampiliga stórur. Tveir píkar eru framman fyri eyguni og tveir uppi á nakkanum. Tann ovasti av teimum fýra píkunum á kápuni kemur aftur um kantin á kápuni. Píkurin er størri enn eygnatvørmátið og er ikki skræðuklæddur um endan. Strikan er sett við smáum píkum, serliga fremst.
Eyðkenni: Ovasti píkurin kemur aftur um kantin á kápuni. Beinkenda strikan. Onga beinkenda striku oman fyri strikuna, sum lítlakrutt.
Týdningur: Grønakrutt hevur ikki vinnuligan týdning.
da: Langtornet ulk, en: Long spined sea scorpion – Longspined bullhead, fr: Chabot de mer - Chaboisseau de mer, no: Dvergulke, tý: Seebull - Blauer Seeskorpion
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sporðdrekafiskar Scorpaeniformes
Í sporðdrekahópinum eru 26 ættir, ið hava 279 slektir og 1477 sløg.
Av hesum eru undir Føroyum 7 ættir við 17 slektum og 23 sløgum:
Fiskarnir í hesum hópinum eru í stødd smáir til miðal, sterturin er oftast nakað rundaður aftureftir, onkuntíð innbogin, men sjáldan sýldur. Uggafjaðrarnar eru oftast avrundaðar aftan.
Fiskarnir eru oftast klæddir við píkum ella beinplátum um høvd og bul, yvirhøvur hvassir, harðir og knortlutir fiskar.
Sporðdrekafiskar eru um øll høv, onkur sløg eru í blandingsvatni og onkur eisini í feskvatni.

robotstxt: allowed

filter: keep


text:
Finn tín skúla
Her finnur tú allar teir skúlar, sum vit arbeiða saman við. Tú kanst hyggja at føroyakortinum ella leita í listanum niðanfyri.
- Skúlin á Argjahamri
- Eysturskúlin
- Hoyvíkar skúli
- Skúlin við Løgmannabreyt
- Skúlin á Giljanesi
- Sørvágs skúli
- Tofta skúli
- Fuglafjarðar skúli
- Gøtu skúli
- Leirvíkar skúli
- Skúlin á Fløtum – Argir
- Skúlin á Fløtum – FSF-húsið
- Skúlin á Fløtum – Frælsinum
- Skúlin við Løkin
- Eiðis skúli
- Skúlin við Streymin
- Á Skúlatrøð
- Á Skúlatrøð
- Á Skúlatrøð – KÍ-høllin
- Á Skúlatrøð – Garðavegur
- Á skúlatrøð – Serdeildin
Vilt tú vita meira?
Koyra vit ikki matpakkar til tín skúla, so lat okkum vita, at tað hevur áhuga. Fyll út teigarnar niðanfyri, so seta vit okkum í samband við teg og tín skúla.


text:
Tíðaravmarkað størv eru leys at søkja
Lærari í kristni, lærari í námsfrøði og almennum didaktikki, lærari í skúlabúgving/innskúling, lærari í støddfrøði og undirvísingarleiðari eru leys at søkja á Fróðskaparsetri Føroya.
Fróðskaparsetur Føroya er í løtuni í einari tilgongd, sum møguliga vil føra til broytingar í bygnaðinum. Størvini verða tí í fyrsta umfari sett sum tíðaravmarkaði størv.
Sí lýsingarnar: Leys størv
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Hokus, pokus – flyta fokus
Politikkur22-09-2018 - 15:14 - Jóanis Albert Nielsen
So kom heystfrágreiðingin hjá Búskaparráðnum.
Tað undrar, at ráðið slettis ikki viðger kolossala almenna útreiðsluvøksturin, sum nú táttar í milliardina.
Minst helvtin av almenna vøkstrinum er kamufleraður í grunnum og øðrum almennum skattafíggjaðum skipanum, og eru kommunurnar umframt spentar fyri at rinda partar av almenna ballinum - uttan tær yvirhøvur eru spurdar.
Hóast ráðið smoyggir sær undan at lýsa hesi álvarsmál, so er í frágreiðingini kortini nógvar greiningar, sum sjálvsagt áttu at orsaka gjølla viðgerð í miðlunum – ikki minst KvF. Men so eiðasørt.
Trællurin
Ístaðin bleiv ljósið burturav varpað á kommunala geiran, har kommunurnar eru gjørdar til búskaparliga trællin í búskapinum og landsstýriskvinnan í fíggjarmálum við sársaka í røddini í miðlinum harmaðist um, at hon í blektaðum politiskum reinlyndi áhaldandi hevur roynt at røkka viti og skili hjá kommununum, so tær kunnu vísa afturhald í íløgunum, men uttan úrslit.....?
Eingin konfrontatión
Sosialistiska samgongan hevur breggjað sær av góðu gongdini farnu 3 árini, uttan at verða konfronterað við veruleikan, at útspilta borgarliga samgongan tók trupul og ótradionell tøk at fáa búskapin á beint.
Undirskotið á fíggjarlógini var mestsum burtur í 2015, arbeiðsloysið minkað niður í 2,5%, fráflytingin bleiv til tilflyting og fólkatalið fór at vaksa frá 2013, hóast Hagstovan í kilometraumrøðu í KvF boðaði frá, at vit um fá ár í mesta lagi fóru at vera 40,000 fólk í Føroyum. Hví spyr forrestin eingin um hasa (politisku) forsøgnina nú?
Hóast góðu úrslitini, so átti borgarliga samgongan ongan tokka hjá andstøðu ella teirra stuðlum í miðlaverðini – tvørturímóti.
Og boðini vóru treytaleys. Allur “kavráði” borgarligi politikkurin skuldi rullast aftur, tá andstøðan bleiv samgonga.
Men hvar blivu vallyftini hjá sosialistunum av? Ongar av politisku hóttanum eru framdar í verki.
Álvarsligi munurin er tó, at varni fíggjarpolitikkurin er sleptur og almennu útreiðslurnar eru teymleysar. Útvið milliardina í útreiðsluvøkstri uppá trý ár! Har um enn helvtin er fjald uttanfyri fíggjarlógina.
Hvat sigur Búskaparráðið um tað – ikki eitt orð.
Fjalda avdúkingin
Kortini er tað sjón fyri søgn í heystfrágreiðingini, at her verður galin endi.
Samgongan er sloppin at villeiða um egnan dugnaskap – at tey eftir einum ári vendu undirskot til yvirskot á fíggjarlógini, fólkavøkstur og – ja, listin av sjálvrósi er langur. Men tølini í heystfrágreiðingini avdúka humbukkið.
Á s. 38 eru høvuðstølini fyri almenna geiran sett upp.
Har sæst, at undirskotið á fíggjarlógini fyri 2015 var 79 mio kr. Undirskotið í 2011 var omanfyri 600 mio kr, so borgarligi politikkurin hepnaðist stak væl.
Í 2016 var so loksins yvirskot uppá 214 mio kr.
Ikki øll søgan
Hevði Løgtingið ikki framskundað Viðareiðistunnilin á heysti 2015, so hevði undirskotið í 2015 verið 39 mio kr (og ikki 79 mio) og yvirskotið í 2016 samsvarandi minni, nevniliga 174 mio kr.
Men hetta er ikki øll søgan.
Sosialistiska gongan fekk 17 mio kr meira í kassan av forskattingini av pensiónunum (sum annars skuldi avtakast og varð skýrd rán), tøkugjaldið frá alivinnuni eykaskattað við 149 mio kr, avgjaldið á fiskatilfeingið við 43 mio kr og uppboðssølan gav 60 mio kr.
Ella samanlagt eykainntøkur uppá 269 mio kr meira enn í 2015 og tá eru spardu íløgukrónurnar ikki roknaðar uppí. Verða tær taldar við, er talan um heilar 311 mio kr.
Taka vit eykagjøldini og eykaskattirnar úr roknistykkinum fyri 2016 – ja, so verður yvirskotið ístaðin eitt undirskot uppá 95 mio kr!
Og sama søgan helt fram í 2017.
Hevði borgarliga samgongan ásett brotpart av sosialistisku okurskattunum undanfarna valskeið, so var longu yvirskot í 2013!
Politiska stásið
Hóast samgongan breggjar sær av at hava lagt góðar 300 mio kr til síðis í búskapargrunn, so er talan um politiskt stás. Somu 300 mio høvdu samfelagsbúskaparliga gjørt nógv betri nyttu til niðurrindan av skuld landskassans, men tað hevði sjálvsagt ikki muna so væl sum tjóðskaparligt gluggapynt.
Búskaparráðið staðfestir eisini stutt og greitt, at landskassin í 2017 hevði 775 milliónir í inntøku av forskattingini av pensiónum og av gjøldum á alivinnuna og fiskivinnuna. Tiknar úr vinnuni at rinda fyri almennu nýtsluna.
321 mio kr frá útspiltu forskattingini og restin – 454 mio kr frá fiski- og alivinnuni.
Vóru hesar inntøkurnar ikki, hevði úrslitið hjá landskassanum í 2017 verið eitt hall uppá 112 mio kr.
Og tá er danski blokkurin og tær gott og væl 200 mio ríkiskrónurnar til danskar stovnar ikki taldar við. Verða hesar 800 mio kr tiknar við í roknistykkið og drignar frá – ja, so er reella undirskotið nærri túsund milliónum – einari milliard! Hetta er sera viðkomandi og ikki minst álvarsamt.
Og vit eru í størstu uppgangstíð yvirhøvur!
Ávaring
Búskaparráðið ávarar harafturat um, at inntøkur frá tilfeingisgjøldum kunnu verða sera óstøðugar. Vit vita av royndum, at kvoturnar á uppsjóvarfiski eru sera ótamdar, laksaprísurin og fiskaprísur sveiggjar og at oljuprísurin kann hava sera negativa ávirkan á rakstrarúrslitini.
Flestu fortreytirnar í vinnuni er variablar, meðan útreiðslurnar eru konstantar, uttan mun til fiskiskapin. Og sjón er nú fyri søgn, higartil í ár er útflutningurin minkaður við 542 mio kr, sum er heili 11%.
Heldur enn at skatta vinnuna av úrslitinum, blúgvast reyða gongan ikki við at okursskatta vinnuna við kassa eitt, uttan fyrilit til útlitini og faktisku umstøðurnar og úrslitini hjá vinnuni.
Kammeratarí
Men ætlanin sýnist eyðsýnd. Politisk øvundsjúka íblandað fíggjarligt fyrilitarloysi beinir fyri samfeløgum.
Lúrin kollektivisering undir páhaldi um sosialt rættvísi, hevur sum endamál at fremja politiska umfordeiling, har móttakarin skal standa í markleysum takksemi til politiska veitaran.
Definerð av politiskt samsintum búskaparfrøðingum, sum ikki blúgvast við at brúka sína almennu starvsstøðu at prædika tilgjørda sannleikan, har subjektiv politisk setursfrøði er vøllurin undir ráðgevingini.
Frøði, sum umvegis politiskum eltibløðrum og makum, síðani verða varpað fjøldini úr almenna miðlinum.
Sínámillum politiska kammerataríið gjørdist sostatt meginreglan – seinast við sokallaðu menningarkvotunum, sum er leiðin til frændaveldi – skipan vit síggja í londum, vit ikki vilja samanbera okkum við – hjá okkum undir heitinum marknaðargrundað skipan?!
Soleiðis gjørdist gerandisdagurin við sosialistiku gonguni – fólkið fær breyð og sjónleik. Rokningin kemur aftaná.
Tí er neyðugt nú at varpa ljósið á onnur evni. Hokus, pokus – at flyta fokus.
Bjarni Djurholm


text:
Orð og lag: Rodney Griffin
Týtt: Árni Jacobsen
Eg helt meg Jesu kærleik duga skilja,
eg helt meg kenna pínuna, hann bar,
eg helt meg skilja, hví hann kom at líða,
tá hann sendur varð til at bjarga mær.
Ein onnur mynd tó sjónlig tá mær birtist
av Golgata – teim kvølum Jesus leið.
Eg hevði skilt, hann fyri einglar doyði,
at hann fyri meg læt lív, eg skilji ei.
Eg ei (eg ei) dugi fata, at
so rík Harrans náði er.
Eg fann (eg fann) ongan annan á jørð,
sum í kærleika hvønn dag sanna gleði mær ber.
Eg sá (eg sá) ei nakran sum hann,
ið var mentur meg at leiða heim.
Eg veit, hann nýtt lív mær gav,
eitt lív, sum í ævir er.
Í havsins myrka dýpi botnur finnist,
á hægstu hæddum tindur hómast kann,
ein endi er á størstu oyðimørkum,
men á náði Guds eg ongan enda fann.
Á Guds kærleika tú einki mark kanst finna,
einki er, sum dýrd hans rúmað fær.
Hann megnar frelsa sjálvt tann djúpast falna.
Tað veit eg – tí hann hevur bjargað mær.


text:
Orð: Kingo
Týtt: Jákup Dahl
Gakk undir Jesu kross at stá,
hans síðstu orð at lýða á;
frá krossinum hans náðireyst
skal veita tær nýtt lív og treyst.
Hann fyri fíggindunum bað:
O, faðir, fyrigev teim tað!
Teir, hvat teir gera, vita ei,
so vála teir á syndaleið.
Bið fyri mær, o, Jesus, við,
tú sært, at blind og vánalig
er øll mín ferð um allan veg,
men bønin tín kann styrkja meg.
Hann so til móður sína sá,
sum sorgarbundin stóð har hjá,
sum stungin gjøgnum sál og lív,
hon kendi svørð og drápsmansknív.
Ein annan son hann henni gav
til ugga, hjálp og studnastav:
«Jóhannes, ver í sonar stað
hjá móður míni frá í dag!»
Um, Jesus, kross eg bera má,
og hartil fáa spott og háð,
og vei og víggj er eftir mær,
send ein Guðs vin tá til mín nær.
Tann ránsmann, sum av syndaneyð
sær søkti hjálp í Jesu deyð’,
tí vann hann deyðans valdi av,
og lut í himmiríki gav.
Leið meg við, Jesus, á tín fund,
sig við meg mína síðstu stund:
«Í dag skal leið tín vera vís,
við mær heim í Guðs paradís!»
So ræðuligt tað hoyrdist tá,
slíkt fyrr ei hoyrdist himni á:
«O, Guð mín, Guð mín, hví fórt tú
í hesi neyð burt frá mær nú!»
Tú mína vegna kendi tá,
at Guð var farin burt tær frá,
so hann frá mær ei fara skal
um deyðans myrka, tronga dal.
«Eg tysti,» segði hann og læt
sær beiskt bland berast munni at.
O, Jesus, alt mítt syndamál
tú drakk úr teirri beisku skál.
Tá varð hans orð: «Tað fullgjørt er!»
Og hetta orð av øllum ber.
Nú mær er opin himins grind,
tí Jesus bøtti mína synd.
Sítt síðsta orð hann mælti tá,
og lívsins vón øll í tí lá;
hann segði: «Faðir, tær í hond
eg gevi mína sál og ond.»
Tað orð, tað orð seg treingir inn,
mær djúpt í hjarta, sál og sinn.
Guð gævi, síðst eg tala má
tað orðið hesum foldum á!


text:
Gás
Gás
Les frásøgnina hjá Ditlev Hammer í Hovi um heimagásina, sum sæst her á síðuni.
Ditlev Hammer í Hovi, sum er kendur ”gásamaður” hevur í blaðnum ”Suðuroyggin” sum kom út í desember 1991, skrivað um gásahald í Føroyum, serliga við atliti til gásahald í Hovi.
Hagar og seyðamark hevur tosað við Ditlev Hammer, sum hevur játtað at lata greinarøðina hjá sær verða endurtikna her á heimasíðuni.
Ditlev Hammer skrivar:
Gásin
So leingi, sum fólk hevur búð í Føroyum, hevur gásin verið ein partur av kosti føroyinga, tí gæs áttu mangastaðni og í hópatali her á landi, tá tey fyrstu fólk búsettust í oyggjunum. Tað bera tey mongu staðarnøvnini, har gás er ein partur av navninum, boð um.
Heimagásin
Føroyska heimagásin er ættað undan grágæsini eins og aðrar tamar gæs víða um heimin. Men so stygg, sum villa grágásin er, so spøk og fólkaalskin er heimagásin, har hon verður væl gødd og ansað.
Føroyska gásin er óivað tamd her, tí hon líkist frá útlendskum tamagásum og kann væl føða seg av tí føroyska hagalendinum, so nógv betur enn útlendskar gæs, sum royndar hava verið her á landi.
Í vakstrarlagi er hon nógv líkari villgásunum enn tær gumpatungu heimagæsnar í teimum størru londunum. Somuleiðis er hon krikastyttri enn aðrar heimagæs og nógv fimari á føti og flogi.
Næstu skyldfuglar hjá gásini eru svanir, æður, entur og dunnur, og øll hesi verða tald upp í dunnuættina. Fitjafuglar eru tey og eisini ófør at svimja. Fleiri teirra eru millum bestu kavarar, og hóast gásin sjáldan fæst við at kava, so kann hon vera undir í eini fimm minuttir og svimja bæði langt og skjótt, áðrenn hon kemur upp aftur.
Gásarhús
Her á landi hava fólk altíð gjørt heimagásini hús at liggja ella bøla í. Annars hevði hon ikki havt frið fyri seyðinum, sum fegin etur hoyggið, ið fólk leggja gásini í húsið til at gera sær reiður úr.
Tí er fyri neyðini at hava frádyrnar so langar og trongar, at heimaseyður ikki sleppur at reiðrinum. Gásarhúsið verður laðað runt innast, har reiðrið er, meðan dyrnar verða gjørdar eini 80 sm út frá ringvegginum. Hesin eigur at vera so mikið høgur, at gásin væl fær staðið uppi, meðan hon klekir. Takt verður út yvir við tættari plátu ella tróðri, og síðan verður alt húsið flagað, og kollur gjørdur á. Undir reiðrið verður latin sandur ella øska, so bøgan fær gjørt sær kullu niður í. Omaná skikkan hon so hoyggið til eitt trivaligt reiður. Har verpur hon eggini, ið hon fjalir væl undir hoynum, tá hon fer av. Tíðum kemur tað fyri, at hon grevur eitt ella tvey tey fyrstu eggini niður undir reiðrinum, helst tá tey eru ótroðin, ella annað bilar teimum. Meðan hon verpur gongur hon 1½ til 2½ dag millum eggini, so verpingin kann vara út móti mánaða, alt eftir hvussu mong egg hon verpur.
Tá hon so legst inn at bøla, hevur hon nógv um at vera. Fyrst roytir hon dún undan búkinum og leggur eftir reiðurstromini. Tí tess berari hon er um búkin, tess betri fáa eggini hita frá henni. Eisini vendir hon eggunum reguliga, og tá sæst hon ofta standa uppi og bólta tey við nevinum. Hvønn dag er hon úti og baðar sær, og tá ber hon vatn millum fjarðarnar aftur á eggini, tí tey treingja til at bloytast í heilum. Við hvørt sæst hon liggja við høvdinum út í dyrnar, men tá nakrir tímar eru lidnir, hevur hon vent sær í allar ættir, og tað ger hon dag eftir dag, so leingi sum hon liggur á.
Eins og dunnan, skyldfuglur hennara, liggur hon 4 vikur, og tá verður lurtað, um nakað letur í húsinum. Men tá má man vara seg fyri steggjanum, tí hann er oftast hin fyrsti, ið hoyrir tað láta í gásarhúsinum, tá brostið er fyri nevi, og gramliga verjir hann bøgu og reiður. Vanligt er at taka teir fyrstu ungarnar inn og fløva teir inni, meðan bøgan stríðist við at fáa restuna út úr eggunum.
Teir tómu eggjakopparnar ruddar hon út úr reiðrinum so hvørt.
Men ”Hvíta” sjáldan kom í túnið í heyst at fregnast um okkurt etandi, so sýnist hon at fáa hug at vitja búpláss sítt, tá liðið er út um jólini, og pállsmess er í hond. Fær hon upp í nevið, so etur hon ramliga, og hvønn dag sæst, hvussu eggjaposin síðkar, og hon ívnar og verður hyldligari, tí nú líður at verpingartíð, og hon etur hugaliga allan gásamat, ið henni verður boðin. Steggi hennara ”Skjóruti” kulkar eisini í seg saman við bøguni.
Vitiligt er, at henni tørvar nógva føði, tí skjótt skal hon verpa eini 12-14 egg, sum til samans viga um 3 kg og eru í tjúkkum kálkskali. Men áðrenn verpingin kemur í gongd, hava steggi og bøga framt ein vakran ástarleik. Tá tey kenna hug at makast, leit tey til hylin í ánni. Har síggjast so bæði baða sær hugaliga. Tey hirða høvd og háls undir og oysa vatn aftur eftir bakinum, meðan tey kveistra við veingjunum. Men so skjýtur stegginbukt á hálsin, meðan velið peikar uppeftir, tey hálsast so fleiri ferðir, men so leggur bøgan seg fram eftir vatninum, og tá fer steggin uppá hana. Velini leita so saman, og tá troðið er, kvaka bæði hart at siga frá. Slík feginskvak hoyrast bæði nátt og dag, ta tíðina gæsnar verpa.
Ikki støðgar hon leingi inni, meðan hon verpur tey fyrstu eggini. Hon skundar sær út aftur, men áðrenn hon fer, gevur hon sær stundir til at draga hoyggj av reiðurstromini út yvir eggini. Tó roytir hon meir og meir av dúni undan búkinum so hvørt sum tað líður urtini at vera fullvorpin. Tá so tey seinastu eggini verður vorpin, er reiðrið gyrt við dúni, og á bøguni sæst, at nú er hamur á henni. Føturnir eru bliknaðir, og hon støðast ongastaðni, men leitar í heilum til húsið og vitjar inn. So einaferð verður hon liggjandi og kemur ikki út uttan til at baða sær hvønn dag. Tá skundar hon sær í hylin at drekka og stinga seg undir og oysa vatn aftur eftir bakinum, meðan hon kveistrar við veingjunum. Men ikki gevur hon sær stundir til at eta, tekur bara nevið nakrar fáar ferðir niður í kistilin, tá hann verður boðin henni, og skundar sær so inn aftur á reiðrið.
Hetta lagið verður nú á henni, líka til hon hevur klakt, men trúligari og tryggari liggur hon á, og sjáldan sæst hon úti, tá tað líður ímóti klekingartíð, støkkur út í ánna at drekka og baða sær í skundi og so beint inn aftur á reiðrið.
Gásahús - teknað av Allan Eiriksson eftir upprunatekning hjá Ditlev Hammer.
Ungarnir
Yndisligir eru teir nýklaktu ungarnir, har hin ljósi liturin er fagurt gulur, og so mjúkt er dúnið at nerta við sum fátt annað. Spakir eru teir og láta blídliga uppá fólk, so eingin fær annað enn yndað teir. Hóast ungar ofta verða havdir inni einar tveir dagar, tekur gásin fegin við teimum aftur, tá teir verða stungnir henni undir veingin aftur.
Útkomin við ungunum verður hon stórliga fagnað av steggjanum, ið ofta dansar uppi yvir ungunum og friðar seg við teir.
Lítið gongur hon við ungunum teir fyrstu dagarnar, tí ikki eru teir so væl gongdir í fyrstuni. Men tá einir tveir dagar eru lidnir, fær hon at fáa hug á tí nýsprotna grasinum og leitar tá longur burtur í bøin.
Men kemur æl ella óveður, skundar hon sær inn aftur í húsið við teimum smáu, tí reiðrið er nú skift, og hon hevur ringið reint hoyggj í húsið, og so vermir hon ungarnar inni, meðan óveðrið leikar. Blíðkar veðrið, er hon skjót út aftur, og tey smáu slíta hugaliga tær nýggju nálirnar á bønum.
Eru ungarnir vorðnir 3 vikur ella mánaða gamlir, eru teir so mikið vaksnir, at teir verða hildnir at kunna fara í hagan.
Men tá er neyðugt at seta mark á teir, tí ofta skilir bølið seg sundur, og ikki leita tey altíð saman aftur í haganum. Um tá ikki mark er á fótinum, kann vera ringt at gera skil á ungunum.
Mark
Markað verður í fitjurnar, soleiðis, at ein, tvær, ja, upp í tríggjar rivur verða settar í innfit ella útfit og skilt verður eisini ímillum hvørjum fóti, merkið er á, ella um tað er á báðum fótum. Á tann hátt eru mangir møguleikar at hava sítt egna frámark, serliga tá lepi við fit eisini verður markaður, so at trinnar fitir verða at marka.
Ungarnir vaksa og gásin fer í hagan
Meðan gásin og stundum steggin eisini hevur vermt og fløvað ungarnar fleiri ferðir um dagin, tá teir eru smáir, so rúmast teir ikki so væl undir veinginum, tá teir eru 14 dagar gamlir, og tá stinga teir seg tætt saman til at fløva hvønn annan. Og tað gera teir, líka til teir eru vorðnir fjarðutir.
Hin 25. mai er síðsti dagur hjá gásini á bønum. Tá er henni ikki longur loyvt at vera innangarðs, men má hon tá verða rikin í hagan.
Komin í hagan fer hon straks til gongu, og øll kveistra harðliga við veingjunum, eins og tey kenna ein lætta at vera sloppin burtur frá húsum, fólki, hundum og øllum óljóði í bygdini.
Sjáldan støðast hon á einum plássi, men reikar tíðum, so ungarnir sleppa at royna seg á føti, tí hálvvaksnir eru teir heldur tungførir og klára illa at fylgja við teimum gomlu fuglunum. Man sær teir ofta liggja á búkinum og eta, meðan teir pikka rundan um seg og so flyta seg nøkur fet og leggjast aftur at royta av grasinum.
Væl dámar gásini tað runda, harða hagagrasið, sum seyður sjáldan etur, hóast hann sum jóturdýr skuldi havt betri sodningarlag enn gásin. Tí hon svølgir grasið, sum hon býtur tað, og eisini hevur hon stuttar garnar í mun til seyðavilini, ið eru 10 ferðir so long sum gásatarmarnir.
Mangt bendir tó á, at gásin í tørmunum hevur somu bakteriur, sum ross hava. Tí altíð sóu okur, tá okur reiddu við rossum, hvussu tey hentaðu upp hvønn gásalort og goymdu í lippuni eins og menn, ið snúsa, plaga at gera við snúsið. Síðan tugdu ella skráaðu tey spakuliga burtur av tí og fyltu so vørrina aftur, tá tey komu fram á eina aðra legu undan gás.
Tá gásin gongur í haganum, fer hon ofta niður í áir og áarløkir at royta røtur og tægrar úr bøkkunum, og sagt verður, at hon heldur opnar mangar áir, sum annars høvdu verið tiptar, tí bakkarnir síga saman.
Tó sæst hon eisini heilt ovarlaga í haganum og fírir ikki fyri at fara bæði upp og niður um brattar stíggjar. Men í erva er hon bara, tá gott veður er. Ì vindi heldur hon seg har, tað er hóvligt, har lívd er.
Ungarnir verða skerdir
Tá ungarnir eru um 12 vikur gamlir, eru teir floygdir og verða skerdir, so teir ikki flúgva burtur.
Gásabølið má tá verða rikið inn í eina støðu ella eitt óføri, har tey ikki fáa tikið seg á flog. Síðan verða tær fremstu fjarðarnar á øðrum veinginum skornar av, tó so ovarliga, at ikki verður skorið niður í luftpípuna, so at fjøðurin "lekur”.
Nú verður so mikil munur á veingjunum, at fuglurin fer á liðina, tá hann roynir at taka seg á flog. Summastaðni verða ungarnir beinskerdir, meðan teir eru nýklaktir. Tá verður ytsta flogið skorið av dúnunganum, men neyvt skal verða skorið, tí finnast má beint á liðin. Meðan ungin er so lítil, er ikki meir enn sárið blóðgast, tá hann verður beinskerdur, og ikki sýnist hann at fáa ilt av tí.
Ungarnir vaksnir
Í september mánaði eru allir gásarungar vaksnir, so at teir eru líka stórir sum foreldur teirra. – Ta tíðina flyta tær villu gæsnar suður í lýggjari lond at halda vetur, og sami hugur til at elta sólina sýnist búgva í tomu gásum. Tí tá reika mangar av teimum suðureftir, og fólk má fara eftir teimum og reka tær aftur í egnan haga. Tó minnast summar tað moyra grasið á bønum og leita til bøgarðin at sleppa heim.
Aftur á bøin
25. oktober sleppa tær aftur á bøin eftir at hava verið í haganum í 5 mánaðir og tá eta tær hugaliga eftirgróður á bønum og vitja epla velturnar til at leita eftir gloymdum eplum og "eygnasteinum”, sum tær kulka í seg. Sjáldan eru tær væl í holdum viga sum oftast undir 20 merkur, ið svara til 5 kg.
Nú á døgum verða ungarnir settir í stik at gøða, tí ikki eru teir væl í holdum, tá teir koma aftur úr haganum. Um hagin er fornaður, nú eingi neyt ganga har longur, ella gæsnar eru vorðnar so mikið ólíkar hini reint føroysku heimagásini, at tær ikki fáa nóg mikið til holdini av hagalendinum, er ringt at ætla um. Helst eru tað bæði fyribrigdini, ið virka.
Tá ungarnir verða settir inn at gøða, verður eitt stik sett um eina á, so teir fáa baða sær og hildið seg reinar. Tí ikki trívast teir væl, uttan teir eru reinir og væl pískaðir. Ikki eigur stikið at vera ov rúmligt, tí hildið verður, at teir fitna skjótari, tess minni teir ganga.
Ymiskt er, sum menn meta um, hvat best er at gøða við. Men gamalt er, at korn gevur tað besta kjøtið. Summir halda maiskorn fita best, meðan aðrir halda bygg geva besta kjøtið. Tó verða báði maisin og byggið givin skrudd (knúst).
Fyrr, tá korn varð velt her á landi, var vanligt at skilja tað illa mataða kornið frá til gæsnar, og tað varð kallað gásakorn. Tað var helst einasta kraftfóður, ið gæs fingu tá á døgum.
Nú geva summir mais, meðan aðrir geva bygg. Afturat verða ofta givin epl og breyð. Tá má ansast væl eftir, at einki lýsikent er í gásamatinum, tí um so er, verður tað smurt í fjaðrarnar við nevinum, tá gásin baðar sær, og tað ger, straks hon hevur etið seg metta.
Um tað hendir, at gás onkursvegna verður lýsað, má hon vaskast í lunkaðum sápuvatni til at fáa lýsið úr aftur fjaðrunum.
Tá ungarnir hava verið gøddir einar fjúrtan dagar, verða teir handlaðir til at vita, um teir eru nóg feitir.
Meðan seyður og neyt verða handlað á bringu og ryggi ella drunni, so verður gásin handlað undir vonginum. Tí tá hon er væl í holdum, fær hon tað, ið menn nevna handarbita. Tað er ein týðiligur fitirunnur í handarkulluni.
Um so er, at handarbitin verður hildin at vera nóg stórur, verða ungarnir svavdir.
Tá verður ungin tikin soleiðis, at hann verður lagdur upp undir armin og hildin væl inn ímóti kroppinum, so hann ikki fær veingirnar frá, og hann skal helst haldast við bakinum niðureftir. So verður nevið bent inn ímóti krikanum, so at nakkin stendur framúr, tí hildið verður saman um nev og háls. So verður mønustungið inn undir skallan, so at mønan skerst av, og so verða æðrarnar til høvdið skornar, so at blóðið rennur frá.
Gása- og neytablóð varð hildið at smakka betri enn seyðablóð. Vanligt er at nýta gásablóðið til pannukøkur og lata tálg og rosinur í blóðmør.
Tá ungin er svavdur, verður hann vegin. Vigar hann um 24 merkur, eru menn væl nøgdir. Tá er ymist sum ungarnir eru stórir til. Teir minstu koma uppá 20 merkur, meðan teir størstu viga yvir 30 merkur, ja, tað hendir, at væl gøddir, stórir ungar koma til 36 merkur, 9 kg.
Fjaðrar, fjarðralás
So er at fáa fjøðurin av. Nú á døgum verða so at siga allar gæs skáldaðar, meðan tær altíð vórðu royttar fyrr, tí tá varð fjøðurin tikin væl til høldar. Hon varð nýtt í dýnur og koddar, og fátt man fløva betri enn ein slík dýna.
Tær størstu fjaðrarnar úr flognum fremst á vonginum vóru eisini til nyttu. Hevði ær lembt og ikki vildi lata seg súgva, so varð lambið borið heim, og lunkað mjólk sprænd niður í tað við luftpípuni av stórari veingjafjøður. Skeyti varð bundin um endan á slíkari pípu, so at hann skuldi vera mjúkari hjá lambinum at gapa um. Mjólkin varð hildin í munninum og varliga sprænd í lambið. Hetta var sjálvandi, áðrenn gjørdar súgboppur fingust til keyps.
Børnini gjørdu sær fjaðralás úr teimum stóru fjaðrunum. Luftpípurnar vórðu groyptir saman, og klænur ásur við krossbløðku á stungin ígjøgnum á miðjuni. Gat varð gjørt í undirfjøðruna, og tá so blást varð í, fór krossurin at mala.
Títtlingsbyrsa
Eisini vórðu gjørdar títtlingsbyrsur. Luftpípan varð skorin av eini stórari gásafjøður, og so varð evnaður sum ein pinnur, ið passaði væl í pípuna, men var eitt sindur styttri, so at fremra haglið skuldi verða sitandi eftir í pípuni, tá skotið varð. Lóður fekst úr ráum epladálum um hálva sentimetur til tjúktar. Tjykkri endin á pípuni varð stungin ígjøgnum dálan, og haglið varð so trýst fram í klænra endan. So varð løtt aftur, og tá nú haglið varð trýst fram aftur, reyk hitt fremra haglið út av hini innistongdu luftini í pípuni, og brestur hoyrdist frá pinkubyrsu.
Fjaðraringurin
Triðja leikað var fjaðraringurin, ið eisini var settur saman úr veingjarfjøðrunum. Hann var vitiliga lættur og feyk væl undan lotinum, tá hann varð sleptur á strok.
Nýtslufjøðurin
Nýtslufjøðurin var fyrst og fremst dúnið, men tað varð ofta drýggjað við teimum smæstu og fínastu fjaðrunum undan búkinum á gásini. Fyrr varð fjøðurin seld, men nú er heilt sjáldsamt at nýta ektaðar dúndýnur fyltar við dúni av heimagásini. Heldur nýta fólk lættar plastúrdráttir í áklæðið, tey sova undir. Hesir eru tó neyvan so góðir fyri tey ovurviðkvomu, ja, teir kunnu vera meinir fyri summi.
Luftpípa, Títlingabyrsa og Fjarðalás - Gomul leika.
teknað av Allan Eiriksson eftir upprunatekning hjá Ditlev Hammer


text:
Hetta, sum tey á útvarpsmáli kalla staying power, tað at blíva við og aldri slaka fyri egnum premissum í úrvalda miðilinum, er fremsta eyðkennið hjá Jógvani Arge, antin tað er í útvarpi ella í bók. Men altíð stillført og uttan nakað hóvasták, nú sum fríyrkisfólk í Útvarpinum, men enn sum høvundur, ritstjóri og útgevari.
Í juni fór Jógvan um tey sjeyti, og stutt eftir var móttøka í Kringvarpinum. Tá segði Jógvan m.a. at "síðan hann slapp úr 30 ára leiklutinum sum deildarleiðari á tíðindum og síðani programmum, havi eg lagt meg eftir samrøðum við fólk um teirra lív og upplivingar. Hesar sendingar havi eg gjørt, tí eg haldi, at hetta er ein táttur, sum ikki eigur at hvørva úr útvarpinum. Hesi árini hava eisini verið avbjóðandi. Eg hitti ofta lurtarar, sum taka til, hvussu væl fólk duga at siga frá. Eg eri púra samdur. Onnur hava hug at siga, at ongi frásøgufólk eru eftir. Tað passar ikki. Tað er bara ein spurningur um at leita tey upp. Sama er at siga um originalarnar. Teir eru framvegis har úti - sum tey siga á nútíðarmáli," segði Jógvan á móttøku í Kringvarpinum 23. juni í ár. Myndina tók eg sama dag.
Júst so. Umframt tøkniliga karmin, krevja útvarpaðar samrøður bara at finna heimildarfólkið og at tosa við tey í einum skipaðum formi. So fer klippingin og tillagingin í gongd. Og jú eg veit, bara, er eitt takksamt orð við nógvum modifikatiónum, men júst hetta er kjarnin í miðlaðum práti, djúpt ella skjótt. At leita tey upp.
Eftir at hava verið hjá tannlækna, kom Jógvan nú ein dagin á gátt á arbeiðsplássinum, sum eisini er í eysturbýnum. Ørindini vóru nýggja bókin, Journalistur og útvarpsmaður, við dedikatión. Hóast hetta er hin fyrsta, sum hann skrivaði, er bókin hin tríða í røðini Mín krýnika. Nú hevur hann tikið hana fram aftur, journalistabókina.
Perman er ein gomul familjumynd, har pípan og brúnligu litirnir, sum tá vóru móti, seta týðuliga frámerkið, ið sæst gjøgnum alla bókina. Ein krýnika yvir eitt lív av fyrstu journalistisku parkett, har vit bara møta Beatu, annars er mest sum eingin føroyingur, ið hevur verið so íðin eygleiðari, har politikkur og spælið um maktina varð og enn verður útint. Í grafiskari uppseting eitt sindur altmodisch, sum í gomlu Hvem hvad hvor. Men tað er júst tað, bókin er um. Farnar dagar við egnum orðum, sum krøkja í grundtónan Eg var har.
Fyrst í læru á tíðindastovuni Ritzau mitt í Keypmannahavn, og eitt hálvt ár á danska Jounalistskúlanum í Aarhus, sum hevur verið heilt kveikjandi. Síðani hevur arbeiðsstaðurin verið Útvarpið á Bryggjubakka og frá 1983 í nýggju húsunum, Kringvarpi Føroya, í Sortudíki, til nú hann fór frá sum pensjonistur 1. juli í ár.
Í nýkomnu bókini verða vit førd aftur til Evropaferðir og maktmiðdeplar, sum Berlin, Bonn og Bruxelles, og fáa innlit í greinar hjá høvundanum í donskum bløðum.
Journalistiska uppgávan er at formidla og kenna nærveru, annara vegna. At gera tað torskilda forstáiligt beint fram og við menniskjansligum orðum, so sum tey vóru borin fram av heimildarfólkinum.
Tað gera vit á fótbóltsferðum, mánaferðum, tá høvundurin sigur frá við tátíðartøkni úr Keypmannahavn, og um byltingartíðir úr okkara egna veruleika, tá flúgvingin til og úr Føroyum verður eitt stríðsmál, og tá føroysk-donsku viðurskiftini fáa nýggjar avbjóðingar í einum sjónleiki, langt innan danska sjónvarpið varð sett so øvugt í føroysku verðina.
Eg stuttlig ferð at blað fram millum permur í dag.
Til lukku við nýggju krýnikuni!


text:
Borgarafundur var í kvøld í Løkshøll, har borgarin og tilbúgvingin fingu spurt og svara nógvum og viðkomandi spurningunum um stóra eldin umborð á Athenu, og kunnað varð um, hvussu tilbúgvingin hevði virkað.
Fitt av fólki var møtt í Løkshøll, og til at leiða fundin høvdu fyrireikararnir fingið Óluvu Zachariasen.
Í panelinum, til at svara spurningum, sótu:
•Hendrik Weihe Joensen, stjóri á Tilbúgvinarstovninum
•Magnus Rasmussen, borgarstjóri í Runavíkar Kommunu
•Sunleif Højgaard, sløkkiliðsleiðari í Skálafjarðarsløkkiliði
•Hallgrím Hansen, løgreglumaður og átaksleiðari
Fyrst bjóðaði Magnus, umboðandi Runavíkar og Sjóvar kommunu, øllum vælkomnum á fundin við vón um, at fólkið kom at vera ein aktivur partur av fundinum, soleiðis at tað kundi gerast ein góður og gevandi fundur.
Ikki kann sigast annað enn, at fundurin gjørdist góður og gevandi. Fólkið, sum var møtt á fund, hevði nógvar spurningar, og eisini vóru nógvar góðar hugsanir lagdar fram, sum kundu verið nýttar um ein líknandi hending skuldi hent aftur.
Hendrik legði fyri við, at siga at tílíkir fundir ikki vóru vanligir, men at hendan hendingin var so umfatandi, at tað var umráðandi, at fáa tikið fólkið við upp á ráð. Eftir eina tílíka hending, er sera umráðandi við eftirmeting, og hendan efitrmetingin skulu umfata alt, líka frá áðrenn, í meðan og eftir at Athena var brend.
Fyrsti spurningur úr salinum gekk út uppá, um tað ikki var arbeiðseftirlitið sum átti at fora fyri, at so nógvar og farligar trýstfløskur eru umborð á einum arbeiðisplássi sum Athenu, men av tí at Arbeiðseftirlitið ikki var har, so var farið skjótt forbí hendan spurning, men Sunleif kundi svara fyri teirra viðkomandi, at teimum var upplýst at eini 10-20 fløskur vóru umborð, men at tað síðan vísti seg at vera áleið 90 fløskur umborð.
Annar spurningur var, um tað ikki hevði verið rættast at toga skipið til havs, og harvið fingið borgararnar við Skálafjørðin úr eitraða roykinum?
Hendrik kundi upplýsa, at tað vóru nógvir fyrimunir og vansar ið skuldu gjøgnumgangast, áðrenn skipið kundi loysast frá kei. Millum annað, hvat nú um skipið sakk? Tá kundu teir 288.000 litrarnir av olju enda á sjónum og tá høvdu vit fingið eina stóra náttúru vanlukku. Tískil var niðurstøðan, at tað var best kontroll á støðuni, so leingi skipið lág við kei.
Í hesum sambandi spurdi onkur, hví tað ikki var mark fyri, hvussu nógva olju eitt skip kundi liggja við, tá tað var til umvalingar.
Hendrik vísti á, at allar kommunur hava eina tilbúgvingarætlan, og at tað kann setast inn í hana, um man ynskir at seta mark fyri tílíkum. Har afturat vísti hann á, at møguliga átti fyritøkan/reiðaríið, at havt eina tilbúgvingarætlan til slíkar umvælingarstøður.
Magnus kundi í hesum sambandi upplýsa, at kommunan hevði eina góða tilbúgvingarætlan út frá galdandi lóg. (Lógin verður dagførd í hesum árinum)
Ein av yngru monnunum í salinum spurdi, um tað ikki hevði verið eitt hugskot, at havt kunnandi tilfar til borgararnar t.d. eina heimasíðu, sum greitt vísti ein plan A, plan B og so víðari, soleiðis at borgarin visti, hvussu hann skuldi fyrihalda seg til støðuna, sum hon var í økinum hjá sær.
Hallgrím vísti í tí sambandi á, at kunningin var eitt øki, sum ikki hevði gingið nóg væl. Ynskiligt hevði verið at havt ein kunnandi portal, soleiðis at fólk altíð fingu nýggjastu kunningina, umvegis henda portal. Eisini vísti hann á, at møguliga gekk ov nógv av kunningini umvegis Sunnleif og seg -Hallgrím, og at her kundi hann hugsað sær eitt fólk, sum var eitt millumlið millum tilbúgvingina og fólkið/fjølmiðlar.
Í samband við eina kunnandi heimasíðu, so vísti Hendrik á, at Landsverk hevur eina kunnandi síðu, sum verður sett í gongd í so fall, at ein ólukka hendur á vegunum. Hendan síðan gevur upplýsingar um støðuna, umframt um hvussu fólk skulu fyrihalda seg í ferðsluni.
Heini Eysturoy frá Landsverk var eisini við á fundinum. Hann vísti á, at samskiftið hevði verið millum Landsverk og Tilbúgvingarstovnin, um møguliga at gera ein felags portal, so helst gongur ikki ov lang tíð, áðrenn ein kunnandi portalur er komin upp at koyra.
Nakað eftir miðdag bleiv tíðindafundur hildin um eldin umborð á Athenu. Hesin fundur bleiv hildin í Havn, og blivu Hallgrím og Sunleif tiknir av økinum og til Havnar at halda tíðindafund. Ein spurningur var tískil settur Karen Marie Olesen, um tað ikki hevði verið rættari, at havt tíðindafundin í Runavík. Hetta var hon samd í, men vísti samstundis á, at fyri tað um Hallgrím og Sunleif vóru í Havn, so vóru altíð varðamenn á vakt fyri teir.
Borgarstjórin í Nes Kommunu, Símun Jóhannesen, spurdi hví kunningin ikki var umvegis Kringvarp Føroya?
Her kundi Hendrik upplýsa, at tað kemur tað at vera í framtíðini, meðan Martin Berg frá politinum vísti á, at tað í verandi løtu ikki var nøkur niðurfeld mannagongd um hvussu kunningin skuldi fara fram.
Ein annar borgari vísti á, at Kringvarp Føroya var á keiini og gjørdi sjónvarpssamrøður klokkan 2 um náttina, men at útvarpið ikki byrjaði at senda fyrr enn klokkan 6-7 um morgunin. Onkur helt, at ÚF átti at byrja at sent, so skjótt tey vistu av tilburðinum. Viðmerkjast skal, at tað ikki var Kringvarpið sum var á keiini, men ein videomaður, sum síðan seldi Kringvarpinum upptøkuna.
Tá fólkið á Skála bleiv evakuerað, var tað brandbilurin sum fór ýlandi ígjøgnum bygdina. Onkrir av borgarunum á Skála hildu, at nú var nokk eldur í onkrum húsum, og tískil løgdu tey seg bara aftur.
Tískil skeyt ein borgari upp at brúka sirenurnar, ið eru á skipasmiðjunum á Skála, í Havn og í Vestmanna, umframt at seta slíkar sirenur upp aðrastaðni, soleiðis at fólk tók tað ýlið í álvara.
Politiið vísti á, at við nýggju tilkallingarskipanini á alarmsentralinum, er møguligt at ringja somu boð út til 150 telefonir samstundis, hetta kundi verið ein møguleiki, at kunna og evakuera fólk eina aðruferð, men vísti samstundis á, at hetta mátti setast upp av Føroya Tele.
Um so var, at Athena hevði slitið frá kei, so hevði eitt brennandi skip lagt frá landi, og her vísti ein borgari á, at so hevði Brimil staðið hjálparleysur, tí hann ikki hevur útgerð til at verja seg sjálvan móti teimum hita strálum eitt brennandi skip sendur.
Hendrik ætlaði at taka hetta upp við Vaktar og bjargingar tænastuna.
Av tí at roykurin lá yvir á Skála og Innan Glyvur, spurdi ein maður, um hvat kundi hugsast at henda við krýatúrunum. Hvørjar eftirvirkningar kom hetta at hava fyri krýatúrini, og hví blivu tey ikki evakuerað, eins og fólkini?
Politiið valdi fyrst og fremst at evakuera fólk, og tilbúgvingin er fyrst og fremst ætla menniskjum, síðan djórum og øðrum.
Landsdjóralæknin, Birna Mørkøre segði, at tey vóru kunnað um støðuna og at tey tá ikki mettu, at tað var neyðugt at flyta djórini. Eisini høvdu tey gjørt kanningar av grasinum, og at royndir vóru sendir niður. Svarið kemur um 3-4 vikur.
Royndir eru eisini tiknir av kraklingi og hummarum. Hesar royndirnar koma at vísa, um nógv eitur evni eru í sjónum. Kraklingur og skjeljadjór samla størst nøgdir av eiturevni, um so er at tað finst, tískil koma hesar royndirnar at vísa, um neyðugt er við fleiri kanningum.
Móti endanum setti Óluvá panelinum spurningin: Hvat gekk ordiliga gott? Og hvat gekk illa hendan dagin?
Hallgrím helt, at kaos fasan gekk væl, her hugsaði hann serliga um myndina, teir fingu gjørt sær av støðuni, beint eftir at eldurin var fráboðaður. Evakueringin hevði eisini gingið væl, men møguliga skuldi man havt eina fasta orðing, tá man fór runt at banka uppá hjá fólki, og tøma hús.
Hallgrím helt ,at kunningin til borgararnar, ikki hevði verið nóg góð, og at hon eigur at betrast til næstu ferð.
Sunleif var eisini væl nøgdur við átakið. Alt hevði gingið væl, og ikki minst var tað grannakommununum fyri at takka, at tað gekk so væl. Tær vóru sera hjálpsamar.
Um nakað, sum gekk minni gott, skuldi takast fram, so helt Sunleif, at tá Athena byrjaði at taka sjógv inn, áttu teir at verið fyrr til at sæð trupulleikan.
Magnus var væl nøgdur við innsatsin. Avgerðirnar, ið tiknar vóru, vóru væl gjøgnum hugsaðar, og har afturat var kommunan og hann sjálvur allatíð væl kunnað um støðuna.
Einasta, Magnus kundi seta fingurin á, var, at hann helt at fólk sluppu ov nær eldinum í byrjanini. Her legði Sunleif afturat, at fólk blivu rikin burtur, men at tey vóru líka skjót aftur.
Hendrik var væl nøgdur við felagssamstarvið og rósti góðu átaksleiðsluni og ráðnum teir høvdu at kunna seg við.
Hendrik tók undir við, at næstu ferð mátti kunningin skipast betur.
At enda kom spurningurin, um hvussu leingi borgarar í økinum skulu síggja uppá brendu Athenu, og her kundi Sunleif upplýsa, at sjálvandi skulu nakrar kanningar gerast, men at øll vildu hava hana vekk so skjótt sum gjørligt.
At enda takkaði Hendrik fyri ein góðan og gevandi fund, har borgarin hevði havt møguleika at spurt og kunnað seg um vanlukkuna umborð á Athenu.
Myndir frá fundinum síggjast undir myndasavn í vinstru síðu.
Myndarøð: {FF5926BE-92D6-4093-AA78-7893856257FF}


text:
ULL TIL SØLU10-10-2018
Búnaðarstovan fer nú undir at selja ullina, sum varð savnað inn í ullarmóttøkuni í summar. Í fyrstu syftu verður talan um at selja ull í leysari ve...
LANDSSEYÐASÝNINGIN 201810-10-2018
Landsseyðasýningin verður eins og síðstu árini, at sýnsmenn fara út í økini at sýna. Hetta verður í tíðarskeiðnum 7. til 12. november 2018. Endaliga ú...
KJØTPRÍSIR Á BÚNAÐARSTOVUNI 201805-10-2018
Prísirnir á seyðakjøtinum hjá Búnaðarstovuni í 2018 eru ásettir at vera: Fesk lambskrov verða seld fyri 105,- kr. kg og røst lambskrov verða seld fyri...
VERKÆTLAN UM KORN04-10-2018
Búnaðarstovan hevur seinastu árini verið við í tveimum verkætlanum um kornvelting. Onnur er fíggjað av NORA og hin av NPP. Luttakararnir í verkætlanin...
ALDURSMARK FYRI FESTARAR04-10-2018
Í løgtingslóg nr. 45 frá 15. mai 2007 um landsjørð, sum seinast broytt við løgtingslóg nr. 66 frá 15. mai 2014, er ásett í § 2, stk. 2: “Festið stendu...
STUÐUL TIL STRÁFÓÐUR 201804-10-2018
Við heimild í § 5 í kunngerð nr. 76 frá 15. mai 2018 um stuðul til landbúnaðin, kann studningur verða latin til egið framleitt stráfóður: § 5. Stud...
STUÐUL TIL FØROYSK HÚSDJÓR04-10-2018
Við heimild í § 9 í kunngerð nr. 76 frá 15. mai 2018 um stuðul til landbúnaðin ber aftur í ár til at søkja um stuðul til føroysk húsdjórasløg. Í kunng...
ALDURSMARK FYRI FESTARAR04-10-2018
Í løgtingslóg nr. 45 frá 15. mai 2007 um landsjørð, sum seinast broytt við løgtingslóg nr. 66 frá 15. mai 2014, er ásett í § 2, stk. 2: “Festið stendu...
ÁSEYÐAROYTING 201804-10-2018
Mikudagin tann 11. juli 2018 vóru vit í áseyðaroyting á Búnaðarstovuni. Umframt tað vanliga arbeiðið, varð seyðurin vigaður og vektirnar skrásettar. H...
RIDLUSKRIÐAKANNINGAR 201811-09-2018
Í Løgtingsfíggjarlógini fyri 2018 eru játtaðar kr. 600 túsund til átøk at basa ridluskriða og at økja um blóðroyndir og kanningar av aliseyði. Búnaðar...
RIDLUSKRIÐAKANNINGAR 201811-09-2018
Í Løgtingsfíggjarlógini fyri 2018 eru játtaðar kr. 600 túsund til átøk at basa ridluskriða og at økja um blóðroyndir og kanningar av aliseyði. Búnaðar...
STARVSFÓLK TIL ULLARMÓTTØKUNA Á BÚNAÐARSTOVUNI23-08-2018
Søkt verður eftir fólki til ullarmóttøkuna á Búnaðarstovuni. Starvið er tímalønt og tíðaravmarkað og verður sett skjótast gjørligt. Búnaðarstovan h...
BÚNAÐARSTOVAN STONGD VEGNA SUMMARFRÍ20-07-2018
Vegna summarfrí er skrivstovan stongd frá mánadegi 23. juli og 4 vikur fram. Opið verður aftur mánadagin 20. august. Átroðkandi boð kunnu ringjast til...
ULLARMÓTTØKA Á BÚNAÐARSTOVUNI Á SUMRI 201814-07-2018
Frá 19. juli til 18. august 2018 verður tikið ímóti ull á Búnaðarstovuni í Kollafirði. Tikið verður ímóti ull hósdag og fríggjadag frá kl. 10.00 til k...
ALMENT TILTAK VIÐ FØROYSKUM HÚSDJÓRUM Á BÚNAÐARSTOVUNI SUNNUDAGIN 15. JULI 201814-07-2018
Sunnudagin 15. juli millum kl. 14 og 17 skipar Felagið Føroysk Ross (FFR) fyri tiltaki á Búnaðarstovuni, í sambandi við at felagið rundar tey 40 árini...
YRKISSKEIÐ INNAN LANDBÚNAÐ10-07-2018
Mentamálaráðið skipar í samstarvi við Búnaðarstovuna fyri Yrkisskeiði innan landbúnað, sum gevur rætt til at festa landsjørð, uttan tey festi, ið hava...
STARVSFÓLK TIL ULLARMÓTTØKU Á BÚNAÐRASTOVUNI Í SUMMAR22-06-2018
Í sambandi við, at Búnaðarstovan skipar fyri móttøku av ull í summar, tørvar okkum fólk til arbeiðis at taka sær av dagligu uppgávunum í hesum samband...
ÁRSFRÁGREIÐINGIN FYRI HEYGSHAGA 201715-06-2018
Á hvørjum árið verður ein frágreiðing um seyðahaldið á Búnaðarstovuni gjørd. Frágreiðingin fyri 2017 kann lesast her. Eldri frágreiðingar kunnu les...
NÝGGJ KUNNGERÐ UM STUÐUL TIL LANDBÚNAÐIN08-06-2018
Tann 15. mai 2018 kom nýggj kunngerð um stuðul til landbúnaðin í gildi, ið avloysti hina gomlu kunngerðina frá 2010. Nýggja kunngerðin er, eins og ...
VERKÆTLANIR UM KORN01-06-2018
Búnaðarstovan hevur seinastu árini verið við í tveimum verkætlanum um kornvelting. Onnur er fíggjað av NORA og hin av NPA. Luttakararnir í verkætlanin...
ÆRSVEKTIR 27. MARS 201813-04-2018
27. mars vóru vit á fjalli og góvu heilivág, og tá vigaðu vit eisini ærnar. Tær vigaðu 50,6 kg í miðal. Hetta er 2,5 kg meira, enn tá vit skannaðu 7. ...
TILMÆLI TIL SETEPLI 201804-04-2018
Út frá royndunum, sum Búnaðarstovan gjørdi við eplaveltunum í 2017, verður mælt til at brúka hesi setepli í vár: Til flagveltu: Cimega: gul,...
STUÐUL TIL GRØNMETISFRAMLEIÐSLU 201827-03-2018
Í Løgtingsfíggjarlógini fyri 2018 eru játtaðar 800 túsund krónur til at stuðla verkætlanum og royndum við føroyskari grønmetisframleiðslu. Játtanin...
RØKTARI TIL BÚNAÐARSTOVUNA13-03-2018
Søkt verður eftir røktara til Búnaðarstovuna. Starvið verður at seta skjótast gjørligt. Arbeiðið kemur í størstan mun at fevna um røkt av fjósi og ...
3 FRAMLØGUR FRÁ BÚNAÐARSTEVNUNI 201807-03-2018
Niðanfyri er møguleiki at blaða ígjøgnum tríggjar av teimum yrkisrættaðu framløgunum, sum vórðu hildnar á Búnaðarstevnuni á Skúlatrøð í Klaksvík tann ...
ÆRNAR Á BÚNAÐARSTOVUNI SKANNAÐAR02-03-2018
Vit vóru á fjalli í Heygshaga tann 7. februar 2018 og vigaðu og skannaðu allar ærnar. Tilsamans skannaðu vit 176 ær. Úrslitið vísti, at 8 vóru geldar,...
STUÐUL TIL SEYÐAKJØT17-02-2018
Síðsta freist at lata umsókn inn um stuðul til seyðakjøt er týsdagin 20. februar. Umsóknarblaðið kann takast niður her. ...
VEKTIR Á ÓM OG LOMBUM 201723-01-2018
Búnaðarstovan hevur síðani 2012 skrásett vekt á ónum gjøgnum árið og hjá lombum frá lembing til fletting. Áðrenn 2016 høvdu vit vanliga siðbundna røkt...
TARVAKJØT TIL SØLU12-01-2018
Búnaðarstovan hevur nú dripið tveir av teimum fýra føroysku tarvunum. Tarvarnir verða seldir í fjórðingum fyri 20,- kr. kg. Fjórðingarnir viga umle...
ÚRSLITIÐ AV LANDSSEYÐASÝNINGINI 201724-11-2017
Fríggjadagin 24. novembur 2017 vóru úrslitini av árligu landsseyðasýningini kunngjørd á Búnaðarstovuni í Kollafirði. Har vóru virðislønir latnar til v...
ÚRSLITIÐ AV LANDSSEYÐASÝNINGINI 2017 VERÐUR KUNNGJØRT 24.11.201722-11-2017
Fríggjakvøldið 24.11.2017 kl. 19.00 verður alment tiltak á Búnaðarstovuni, har úrslitið av Landsseyðasýningini 2017 verður almannakunngjørt. Sýnsmenn ...
LANDSSEYÐASÝNINGIN 201701-11-2017
Landsseyðasýningin verður eins og síðstu árini, at sýnsmenn fara út í økini at sýna. Hetta verður í tíðarskeiðnum 15. til 20. november 2017. Endaliga ...
KJØTPRÍSIR Á BÚNAÐARSTOVUNI 201731-10-2017
Prísirnir á seyðakjøtinum hjá Búnaðarstovuni í 2017 eru ásettir at vera: Fesk lambskrov verða seld fyri 100,- kr. kg. og røst lambskrov verða seld fyr...
KJØTPRÍSIR Á BÚNAÐARSTOVUNI 201831-10-2017
Prísirnir á seyðakjøtinum hjá Búnaðarstovuni í 2018 eru ásettir at vera: Fesk lambskrov verða seld fyri 105,- kr. kg og røst lambskrov verða seld fyri...
LANDSSEYÐASÝNINGIN 201826-09-2017
Árliga landsseyðasýningin verður7. til 12. november 2018. Freistin at melda seyð til sýningina er mánadagin 5. november 2018 kl. 15.00 Fleiri upplý...
RIDLUSKRIÐAKANNINGAR 201713-09-2017
Í Løgtingsfíggjarlógini fyri 2017 eru játtaðar kr. 600 túsund til átøk at basa ridluskriða og at økja um blóðroyndir og kanningar av aliseyði. Búnaðar...
ONGIN ULLARMÓTTØKA Á BÚNAÐARSTOVUNI Í 201704-07-2017
Búnaðarstovan hevur í dag fingið boð úr Fiskimálaráðnum um, at eingin serstøk játtan er tøk til ullarmóttøku í summar. Búnaðarstovan skal tí boða f...
PRÓGVHANDAN Á BÚNAÐARSTOVUNI03-07-2017
Mánakvøldið 3. juli 2017 fingu næmingarnir, sum hava gingið á landbúnaðarskeið á Búnaðarstovuni seinasta árið, prógv. Hetta skeiðið, sum er góðkent av...
VITJAN ÚR ÍSLANDI14-06-2017
13. juni hevði Búnaðarstovan vitjan frá Landbúnaðarháskúla Íslands. Tað var Hrannar Smári Hilmarsson, sum er royndarstjóri á rannsóknardeildini í jarð...
ÁRSFRÁGREIÐINGIN UM HAGAN 201620-04-2017
Á hvørjum ári verður ein frágreiðing gjørd um virksemi í haganum hjá Búnaðarstovuni. Ársfrágreiðingin fyri 2016 er nú tøk og kann lesast her. ...
AVLOYSARI FYRI RØKTARA Á BÚNAÐARSTOVUNI11-04-2017
Søkt verður eftir avloysara fyri røktara í sjúkrafarloyvi til Búnaðarstovuna. Starvið verður sett frá 15. mai 2017 og væntast at vara í góðar tríggjar...
ÆRSVEKTIR 29. MARS 201711-04-2017
29. mars vóru vit á fjalli og góvu heilivág, og tá vigaðu vit eisini ærnar. Tær vigaðu 48,2 kg í miðal. Hetta er 3,7 kg meira, enn tá vit skannaðu 7. ...
TILMÆLI TIL SETEPLI 201711-04-2017
Út frá royndunum, sum Búnaðarstovan gjørdi við eplaveltunum í 2016, verður mælt til at brúka hesi setepli í vár: Til flagveltu: Cimega: gul,...
SEYÐAHALD Í NOREGI 201731-03-2017
Seyðahald hevur djúpar røtur í norskum landbúnaði, og eitt av teirra landbúnaðarpolitisku málum er at menna seyðahaldið bæði fyri at betra sjálvbjargn...
LOYVI AT SKJÓTA GRÁGÆS Á VELTUM LENDI28-03-2017
Í 2014 broytti løgtingið lóg um fuglaveiðu, soleiðis at loyvt varð at skjóta grágæs á veltum lendi. Fyri at kunna skjóta, skal eigari og leigari av ve...
ÆRNAR Á BÚNAÐARSTOVUNI VIGAÐAR OG SKANNAÐAR21-03-2017
Týsdagin 7. februar 2017 vóru vit á fjalli at viga og skanna ærnar í Heygshaga – tilsamans 168 ær. Ærnar vigaðu 44,5 kg móti 45,8 kg í fjør. Búnaðarst...
Á FJALLI AT VIGA ÆRNAR17-03-2017
17. november 2016 róku vit ærnar í rætt. Vit vigaðu allar ærnar og kundu staðfesta, at ærnar í Heygshaga eru farnar 0,9 kilo fram síðani 20. september...
SKURÐFJALL 2016 – ÚRSLIT08-03-2017
Vekt á óm og lombum Vit vóru á fjalli týsdagin tann 20. september 2016, hetta var tveir dagar fyrr enn árið fyri. Vit vigaðu allan seyðin, sum vit ...
FØROYA BJÓR FER AT BRÚKA FØROYSKT BYGG17-02-2017
Føroya Bjór fekk í vikuni eina sending av føroyskum korni frá Búnaðarstovuni í Kollafirði. Talan er um eitt slag av byggi, sum seinasta s...
STUÐUL TIL GRØNMETISFRAMLEIÐSLU14-02-2017
Í Løgtingsfíggjarlógini fyri 2017 eru játtaðar 400 túsund krónur til at stuðla verkætlanum og royndum við føroyskari grønmetisframleiðslu. Játtanin...
VEGLEIÐING UM FÓÐURTØRV HJÁ SEYÐI Í NÆRTØKNUM (intensivum) RAKSTRI FYRI AT FÁA FLEIRI LOMB10-02-2017
Alt fleiri bøndur venda sær til Búnaðarstovuna at spyrja seg fyri, hvussu farast skal fram fyri at fáa fleiri lomb undan hvørjari ær. Í grannalondunum...
ULL TIL SØLU26-01-2017
Búnaðarstovan lýsir við hesum ullina, sum savnað varð inn í Ullarmóttøkuni í 2016, til sølu. Talan er um góða, føroyska ull, ið er flokkað í 2 flok...
NPA VERKÆTLAN - AVRENNING AV TØÐUM15-12-2016
Búnaðarstovan luttekur í tveimum norðurlendskum Northern Periphery and Arctic Programme (NPA) verkætlanum. Ein teirra, NPA verkætlanin “WatePro”, snýr...
HVUSSU KUNNU VIT GERA SEYÐASÝNINGARNAR BETRI?23-11-2016
Landsseyðasýningin 2016 er av, og úrslitini vóru kunngjørd á Búnaðarstovuni leygardagin 19. november. Tað var í 2012 at Búnaðarstovan á fyrsta sinn...
ÚRSLITIÐ AV LANDSSEYÐASÝNINGINI 201618-11-2016
Leygardagin 19. novembur 2016 vóru úrslitini av árligu landsseyðasýningini kunngjørd á Búnaðarstovuni í Kollafirði. Har vóru virðislønir latnar til va...
ULL TIL SØLU16-11-2016
Búnaðarstovan fer nú undir at selja ullina, sum varð savnað inn í ullarmóttøkuni í summar. Í fyrstu syftu verður talan um at selja ull í leysari ve...
ULL TIL SØLU Á BÚNAÐARSTOVUNI16-11-2016
Búnaðarstovan fer nú undir at selja ullina, sum varð savnað inn í ullarmóttøkuni í summar. Í fyrstu syftu verður talan um at selja ull í leysari ve...
ÚRSLITIÐ AV LANDSSEYÐASÝNINGINI 2016 VERÐUR KUNNGJØRT 19.11.201615-11-2016
Leygardagin 19.11.2016 kl. 16.00 verður alment tiktak á Búnaðarstovuni, har úrslitið av Landsseyðasýningini 2016 verður almannakunngjørt. Sýnsmenn hav...
ALMENN RÁÐSTEVNA UM KORN Í ÚTNORÐRI10-11-2016
Búnaðarstovan skipar fyri almennari ráðstevnu um korn í útnorðri leygardagin 12. november 2016. Hendan ráðstevnan er ein liður í eini norðurlendska...
ÍBLÁSTRARFUNDUR FYRI ØLL ÁHUGAÐ07-10-2016
At seta greið mál fyri landbúnaðin í Føroyum og at fremja tey í verki Skipað verður fyri fundi á Búnaðarstovuni í Kollafirði mánadagin tann 24.10.2...
STUÐUL TIL FØROYSK HÚSDJÓR06-10-2016
Til ber aftur í ár at søkja um stuðul til føroysk húsdjór. Freistin at søkja er 1. november 2016. Møguligt er at søkja um stuðul til verkætlanir og ti...
STUÐUL TIL FØROYSK HÚSDJÓR06-10-2016
Við heimild í kunngerð nr. 76 frá 15. mai 2018 um stuðul til landbúnaðin ber aftur í ár til at søkja um stuðul til føroysk húsdjórasløg. Í kunngerðini...
STRÁFÓÐURSTUÐUL 201604-10-2016
Freistin at søkja um stráfóðurstuðul fyri 2016 er 10. oktober 2016. Stuðul verður latin til egið framleitt stráfóður, sum verður brúkt í neytahaldi...
STRÁFÓÐURSTUÐUL 201804-10-2016
Freistin at søkja um stráfóðurstuðul fyri 2018 er 1. november 2018. Við heimild í § 5 í kunngerð nr. 76 frá 15. mai 2018 um stuðul til landbúnaðin,...
LANDSSEYÐASÝNINGIN 201616-09-2016
Landsseyðasýningin verður eins og síðstu árini, at sýnsmenn fara út í økini at sýna. Hetta verður í tíðarskeiðnum 10. til 14. november 2016. Fyri a...
Á FJALLI AT VIGA SEYÐIN HJÁ BÚNAÐARSTOVUNI02-09-2016
Týsdagin 23. august 2016 vóru vit á fjalli á Búnaðarstovuni. Hetta fjallið, sum er ein liður í skrásetingini í seyðahaldinum, er tað triðja árið á rað...
SUMMARLOMB19-08-2016
Í samband við tiltakið Summarlamb í Fútastovu 2016 flettu vit 10 lomb úr Heygshaga hjá Búnaðarstovuni tann 12. august 2016. Trý av lombunum hava gi...
ÁSEYÐAROYTING 201627-07-2016
Týsdagin tann 5. juli 2016 vóru vit í áseyðaroyting á Búnaðarstovuni. Umframt tað vanliga arbeiðið, varð seyðurin vigaður og vektirnar skrásettar....
FRÁGREIÐINGIN HJÁ MADS RANDBØLL WOLFF04-07-2016
Tiltak hevur í dag verið á Búnaðarstovuni, har frágreiðingin hjá Mads Randbøll Wolff var løgd fram. Í frágreiðingini verða kappingarfortreytirnar, sum...
TILTAK Á BÚNAÐARSTOVUNI AT LÝSA KAPPINGARFORTREYTIRNAR Í LANDBÚNAÐINUM29-06-2016
Búnaðarstovan skipar mánadagin 4. juli 2016 fyri einum tiltaki, har roynt verður at lýsa kappingarfortreytirnar, sum føroyskur landbúnaður hevur frá i...
VEKTIR Á ÓM OG LOMBUM Í MAI 201620-05-2016
Tann 19. mai róku vit ærnar á bønum inn til vigingar. Hetta er tríggjar dagar áðrenn, tær blivu riknar av bønum og í hagan. Vit vigaðu bæði ær og lomb...
SKRÁSETINGAR AV ÆRSVEKTUM UNDAN LEMBING21-04-2016
Mánadagin 18.04.16 vigaðu vit allar ærnar. Hetta er so nær lembing, ið vit mettu ráðiligt. Orsøkin til hesa viging var at síggja, hvussu nógv ærnar ty...
YRKISSKEIÐ INNAN LANDBÚNAÐ20-04-2016
Mentamálaráðið skipar í samstarvi við Búnaðarstovuna fyri Yrkisskeiði innan landbúnað, sum gevur rætt til at festa landsjørð, uttan tey festi, ið hava...
VEKTIR Á ÓM, MARS 201605-04-2016
Hósdagin 31. mars 2016 vóru vit á fjalli í Heygshaga og góvu heilivág, og vigaðu vit eisini allan seyðin. Ærnar eru farnar 300 gram aftur síðani seina...
ÁRSFRÁGREIÐINGIN 201505-04-2016
Á hvørjum árið verður ein frágreiðing gjørd um seyðahaldið í Heygshaga. Ársfrágreiðingin fyri 2015 er nú liðug og kann lesast her ...
KORN – RÁÐSTEVNA Á ORKNOYGGjUM10-03-2016
Høvuðsendamálið við hesi verkætlan er at varpa ljós á bygg og hvørjar eginleikar bygg hevur, bæði sum fóður til húsdjór, sum mannaføði og til at brygg...
SEYÐURIN Á BÚNAÐARSTOVUNI ER BETRI FYRI ENN UM SOMU TÍÐ Í FJØR19-02-2016
Ærnar eru væl betri fyri í ár enn í fjør. Miðalvektin í ár er 45,8 kg móti 43,6 kg í fjør, og er hetta samstundis hægsta vekt, síðan vit byrjaðu at vi...
VIRÐI Á YVIRKOYRDUM SEYÐI18-02-2016
Seinastu dagføringarnar fyri yvirkoyrdan seyð vóru í 2006. Fyri at fylgja prístalsvøkstrinum í samfelagnum er Búnaðarstovan komin til ta niðurstøðu at...
STUÐUL TIL SEYÐAKJØT17-02-2016
Stuðul verður latin sum afturbering av MVG av seyðakjøti. Freistin at søkja um stuðul fyri kjøt selt 4. ársfjórðing 2015 er 20.02.16. Umsóknarblaðið k...
TEKNISKI SKÚLI Á BÚNAÐARSTOVUNI17-02-2016
Næmingarnir á Tekniska skúla í Tórshavn, sum læra til Tilvirkisatstøðing, hava í seinastuni verið í skúla á Búnaðarstovuni. Evnið, sum tey fáa undirv...
Á FJALLI AT VIGA ÆRNAR22-12-2015
17. desember róku vit ærnar í rætt. Vit vigaðu allar ærnar og kundu staðfesta, at ærnar í Heygshaga eru afturfarnar við 4,9 kg síðani november mánað ...
FUNDUR UM GAGNNÝTSLU AV FØROYSKU ULLINI04-12-2015
Fundur verður á Búnaðarstovuni hósdagin 10. desember 2015 kl. 14.00, har framtíðarmøguleikarnar fyri gagnnýtslu av føroysku ullini verða umrøddir. Í 2...
ÚRSLITIÐ AV LANDSSEYÐASÝNINGINI 201520-11-2015
Fríggjadagin 20. novembur 2015 vóru úrslitini av árligu landsseyðasýningini kunngjørd á Búnaðarstovuni í Kollafirði. Har vóru virðislønir latnar til v...
ÚRSLITIÐ AV LANDSSEYÐASÝNINGINI 2015 VERÐUR KUNNGJØRT 20.11.201517-11-2015
Fríggjakvøldið 20.11.2015 kl. 19.00 verður alment tiltak á Búnaðarstovuni, har úrslitið av Landsseyðasýningini 2015 verður almannakunngjørt. Sýnsmenn ...
LANDSSEYÐASÝNINGIN 201506-10-2015
Landsseyðasýningin verður eins og síðstu árini, at sýnsmenn fara út í økini at sýna. Hetta verður í tíðarskeiðnum 12. til 16. november 2015. Fyri a...
SKURÐFJALL 2015 – ÚRSLIT02-10-2015
Vit vóru á fjalli týsdagin tann 22. september, hetta var ein dag fyrr enn í fjør. Vit vigaðu allan seyðin, sum vit gera á hvørjum fjalli. Ansað verður...
SKURÐFJALL 201524-09-2015
Týsdagin 22. september vóru vit á fjalli í Heygshaga. Veðrið var gott og raksturin gekk væl. Øll tøkulomb, sleppingarlomb, veðrar og ær blivu vigað, e...
ALMENN FRAMSÝNING AV VØRUM ÚR ULL Á hOTEL FØROYUM11-09-2015
Fríggjakvøldið 11.09.2015 frá kl. 19.30 til kl. 22.00 verður almen framsýning á Hotel Føroyum av vørum úr ull. Á framsýningini verður alt frá óvaskaða...
Á FJALLI AT VIGA SEYÐIN HJÁ BÚNAÐARSTOVUNI26-08-2015
August er ikki vanlig fjalltíð, men hetta fjallið kann geva okkum svar uppá ymsar spurningar. Um vit halda fram at viga í august, fáa vit eina mynd av...
SKRÁ OG PRÍSIR TIL ULLARÁÐSTEVNUNA20-08-2015
Her er skráin til ullaráðstevnuna North Atlantic Native Sheep and Wool Conference 2015. Skráin er enn fyribils, men væntandi verða bert smávegis broyt...
ÁVARING UM SVARTASPILLU11-08-2015
Av tí at veðrið nú er ráligt og lýtt, er stórur vandi fyri, at svartaspilla kemur í eplavelturnar. Mælt verður tí til at sproyta velturnar við Tridex/...
ULLAMÓTTØKA 201504-08-2015
Sirri tekur í móti ull á Búnaðarstovuni í august mánaða 2015. Tikið verður móti ull hesar dagar frá kl. 10.00 til kl. 17.00: 3. til 6. august, 10. ti...
ÁSEYÐAROYTING 201517-07-2015
Mikudagin 8. juli vóru vit í áseyðaroyting á Búnaðarstovuni. Umframt tað vanliga arbeiðið, varð seyðurin vigaður og vektirnar skrásettar. Hetta hava v...
VEKTIR Á ÓM OG LOMBUM Í MAI 201510-06-2015
Sunnasta (2) og Miðjan (2) eru tvílembulomb 26. mai var Búnaðarstovan á fjalli fyri at kanna vektina á lombunum og holdið á ónum. Endam...
ULLARÁÐSTEVNA Á HOTEL FØROYUM Í SEPTEMBER09-06-2015
The North Atlantic Native Sheep and Wool Conference er ein altjóða ráðstevna, sum verður hildin árliga í norður atlantiska økinum. Hon hevur verið hil...
FØROYSKAR RYSSUR VIÐGJØRDAR09-06-2015
Í vikuskiftinum helt Felagið Føroysk Ross til í fjósinum hjá Búnaðarstovuni. Sum liður í aliarbeiðnum hjá felagnum vóru sjey føroyskar ryssur kannaðar...
TRÓNDUR LEIVSSON NÝGGJUR STJÓRI Á BÚNAÐARSTOVUNI15-04-2015
Landsstýrismaðurin í heilsumálum, Karsten Hansen, hevur gjørt av at seta Trónd Leivsson í starv sum nýggjan stjóra á Búnaðarstovuni. Tróndur Leivsson ...
VEKTIR Á ÓM MARS 201501-04-2015
Týsdagin 31. mars 2015 vóru vit á fjalli í Heygshaga og góvu heilivág, og vigaðu vit eisini allan seyðin. Ærnar eru farnar aftur síðani seinasta fjall...
SETEPLI 201520-03-2015
Út frá royndunum, sum Búnaðarstovan gjørdi við ymiskum eplasløgum í 2014, hevur Búnaðarstovan gjørt eitt tilmæli til hvørji setepli kunnu verða brúk...
ÁRSFRÁGREIÐING 201412-03-2015
Ársfrágreiðingin hjá Búnaðarstovuni fyri 2014 um seyðahaldið í Heygshaga er nú tøk og kann lesast við at trýsta á [LES MEIRA] niðanfyri. Ársfrágreiði...
FYRILESTRAR Á HOTEL FØROYUM UM SEYÐAHALD LEYGARDAGIN 14. MARS 2015 KL. 15.30 - 17.0012-03-2015
Sum upphiting til kjøtkvøldið, sum verður leygarkvøldið 14. mars, skipar Búnaðarstovan fyri fyrilestrum um seyðahald seinnapartin leygardagin. Evnið h...
SEYÐURIN Á BÚNAÐARSTOVUNI BETRI FYRI Í ÁR ENN Í FJØR11-02-2015
Seyðurin á Búnaðarstovuni er betri fyri í ár enn í fjør Mikudagin 11. februar 2015 skannaðu og vigaðu vit áseyðin í Heygshaga – tilsamans 180 ær. Sk...
LANDBÚNAÐARRÁÐSTEVNA Í KLAKSVÍK06-01-2015
Í 2014 varð skipað fyri einari landbúnaðarráðstevnu í Klaksvík, har fokus var sett á føroyskan landbúnað. Ráðstevnan var sera væleydnað, og nógv fólk ...
STRÁFÓÐURSTUÐUL, ÚTGOLDIÐ RESTINA TIL FJÓSINI22-12-2014
Eftir at landsstýrismaðurin avgjørdi ikki at gera broytingar í kunngerðini og reglunum um stráfóðurstuðul fyri 2014, hevur Búnaðarstovan flutt fjósunu...
ÚRSLITIÐ AV LANDSSEYÐASÝNINGINI 201421-11-2014
Fríggjadagin 21. novembur 2014 vóru úrslitini av árligu landsseyðasýningini kunngjørd á Búnaðarstovuni í Kollafirði. Her vóru virðislønir lætnar til...
AVGERÐ OG STEYPAHANDAN18-11-2014
Skráin fyri kvøldið er hendan: Búnaðarstovan bjóðar vælkomin Vit syngja “Nú hvítna tindar fjøllum á” Ari Johannesson vísir vi...
STUÐUL TIL FØROYSK ALIDJÓR11-11-2014
Stuðulin til føroysk húsdjór hækkaði í 2014 við 100.000,- kr. Búnaðarstovan hevur í tí sambandi gjørt av at fylgja álitinum, sum varð gjørt fyri nøkru...
LANDSSEYÐASÝNINGIN 201422-10-2014
Landsseyðasýningin verður eins og síðstu árini, at sýnsmenn fara út í økini at sýna. Hetta verður í tíðarskeiðnum 13. til 15. november 2014. Fyri at l...
SKURÐFJALL 201407-10-2014
Skurðfjall á Búnaðarstovuni 2014 Vit vóru á fjalli tann 23. september, hetta var ein dag fyrr enn í fjør. Vit vigaðu allan seyðin, sum vit gera á hv...
NORDEN MÆLIR TIL AT STUÐLA FAMILJUBRÚKUM03-10-2014
Nordisk Ministerråd mælir til at stuðla familjubrúkum Í tíðindaskrivi 3-2014 frá Nordisk Ministerråd verður innleiðandi víst á, hvønn týdning veðurl...
ROYNDIR VIÐ KORNI25-09-2014
Verkætlanir um korn Búnaðarstovan er við í tveimum verkætlanum um kornvelting. Onnur er fíggjað av NORA og hin av NPP. Luttakararnir í verkætlanini ...
Royndir á Búnaðarstovuni at ala seg burtur úr ridluskriða12-09-2014
Heilsufrøðiliga Starvsstovan er farin undir at gera ílegukanningar av seyði við tí fyri eyga at basa ridluskriða. Ílegurnar verða eyðmerktar við ymisk...
Á FJALLI AT VIGA SEYÐIN HJÁ BÚNAÐARSTOVUNI09-09-2014
Seyðaskrásetingar Mikudagin 27. august 2014 vóru vit á fjalli á Búnaðarstovuni. Hetta fjallið var ein liður í skrásetingini í seyðahaldinum, sum vit b...
Velting av jarðberum og hindberum26-08-2014
Fígging: Hendan verkætlanin er fíggjað av NORA. Verkætlanin fekk eisini stuðul úr Føroyum frá Granskingarráðnum, MBM og Valiant Petroleum. Tíðarkar...
Áseyðaroyting á Búnaðarstovuni17-07-2014
Týsdagin 9. juli 2014 vóru vit í áseyðaroyting á Búnaðarstovuni. Umframt tað vanliga arbeiðið, varð allur seyðurin vigaður og vektirnar skrásettar. H...
DANIR STUÐLA OKSAKJØTFRAMLEIÐSLU15-07-2014
Danir satsa 1,08 milliard uppá oksaframleiðslu. Meðan føroysku fjósini drepa tarvkálvarnar beint eftir kálving, tí føroyskt sláturneytahald ikki kan...
ULLAMÓTTØKA Í 201410-07-2014
Nú hevur Árni Brattaberg avgjørt at taka ímóti ull í ár. Móttøka verður á Búnaðarstovuni frá 11. til 22. august 2014, yrkadagar millum kl. 10 og 18. B...
BÚNAÐARSTOVAN UMSITUR LOYVIR AT SKJÓTA GRÁGÁS13-06-2014
Búnaðarstovan skal umsita loyvi til at skjóta grágás í veltum lendi. Fiskimálaráðið hevur lagt loyvisumsitingina av loyvum til at skjóta grágás, sum...
Setepli 2014 -og eplavelting02-06-2014
Út frá royndunum, sum Búnaðarstovan gjørdi við ymiskum eplasløgum í 2013, hevur Búnaðarstovan gjørt eitt tilmæli til hvørji setepli kunnu verða brúkt ...
Ferðavinna og føroysk ross á Búnaðarstovuni19-05-2014
Felagið Føroysk Ross er við í eini norðurlendskari verkætlan, har dentur verður lagdur á upprunaross í ferðavinnuni. Verkætlanarbólkurin hittist í Før...
LANDBÚNAÐARRÁÐSTEVNA Á HOTEL FØROYUM25-03-2014
Áhugavert vikuskiftið á Hotel Føroyum. Nógv fólk við áhuga fyri landbúnaði og seyðahaldi, høvdu leita sær niðan á Hotel Føroyar um vikuskiftið. Fríg...
FYRILESTRAR Á HOTEL FØROYUM UM SEYÐAHALD LEYGARDAGIN 22. MARS 2014 KL 15-1720-03-2014
Sum upphiting til kjøtkvøldið, sum verður leygarkvøldið 22. mars 2014, skipar Búnaðarstovan fyri fyrilestrum um seyðahald seinnapartin leygardagin. S...
Ærnar á Búnaðarstovuni skannaðar25-02-2014
Skanningin í ár vísti, at vit kunnu vænta okkum 26 tvílembir av teimum 180 ónum. Vit vóru á fjalli í Heygshaga tann 19. februar 2014. Endamálið við he...
STRÁFÓÐURSTUÐULIN 2013 LEYSGIVIN06-12-2013
Í dag hevur Búnaðarstovan leysgivið útgjaldingarnar fyri stráfóðurstuðlinum 2013. Útgjaldingin er fyri regluliga stráfóðurstuðulin pluss eyka stráfóðu...
LANDSSEYÐASÝNINGIN 2013, AVGERÐIN03-12-2013
LANDSSEYÐASÝNINGIN 2013 - AVGERÐIN Orsaka av tekniskum trupulleikum eru úrslitini frá landsseyðasýningini 2013 seinkað. Búnaðarstovan harmast umstøður...
Avgerðin í landsseyðasýningini 201321-11-2013
Sýnarar frá Búnaðarstovuni hava verið úti um landið og sýnað tey lombini og teir veðrarnar, sum fingu bestu virðislønirnar á teimum lokalu seyðasýning...
Fyrsti landbúnaðartøkningurin06-12-2010
Í dag 17. novembur 2010 er seinasti arbeiðsdagur hjá Onnu Mariu H. Nolsøe á Búnaðarstovuni. Hon kann nú kalla seg landbúnaðartøkningur og fyrsta av sí...


text:
Skrásetta fyribils fólkatalið í Føroyum tann 1. apríl er 50.030.Vanlig mannagongd hjá Hagstovuni er at kunngera fókatalið ein mánað afturút, tí fleiri fráboðanir til landsfólkaskránna ofta eru seinkaðar bæði ein og tveir mánaðir. Tað ger, at feskasta fyribilstalið, sum 1.
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"I don't know the key to success, but the key to failure is trying to please everybody." -Bill Cosby


text:
Ljós yvir landið
Tendrar eitt starv hjá SEV teg, send okkum so eina umsókn.
SEV søkir javnan eftir starvsfólkum til økta virksemið í elfelagnum. Eftirspurningurin eftir elorku er øktur, eins og SEV áhaldandi roynir at leggja sum mest av elframleiðsluni um til grøna orku. Málið er 100 prosent elframleiðsla úr varandi orkukeldum í 2030.
Nógv fólk hava starvast hjá SEV í nógv ár, og tá tey fara frá vegna aldur ella velja at royna okkurt annað, er tað eisini ein orsøk hjá SEV at sóknast eftir abeiðsmegi.
SEV er sum interkommunalur felagsskapur fevndur av almenna setanarpolitikkinum, og leysu størvini eru at finna í starvslýsingum í vinstra bredda undir "Leys á størv á SEV". Tá eingin starvslýsing er at finna, er einki starv lýst leyst.
Um tú hevur hug at royna teg í starvsvenjing hjá SEV, ella um tú hevur hug at gera onkra útbúgvingarliga verkætlan saman við SEV, ert tú eisini vælkomin at senda eina umsókn. Ert tú í onkrari almennari skipan, sum loyvir tær endurvenjing ella starvsvenjing, so frætta vit eisini fegin frá tær.
Tendrar eitt starv hjá SEV teg, so tú kanst verða við til at leggja ljós yvir landið, send so eina umsókn á starv@sev.fo.
Upplýsingar um størv hjá SEV sum heild fáast frá Bergtóru Høgnadóttir HR-leiðara á tel. 346800 ella á t-posti bh@sev.fo. Upplýsingar um einstøku størvini fáast eisini frá avvarðandi deildarleiðarum, sum eru tilskilaðir í starvslýsingunum. Allar umsóknir skulu sendast saman við prógvum og viðkomandi skjølum.
SEV tryggjar føroyska samfelagnum støðugan streym alt samdøgrið. 134 fólk eru í føstum starvi í elfelagnum undir virðisorðunum: samstarv, eldhugi og virðing. Ágrýtni starvsfólkahópurin ber hvønn dag SEV framá í týðandi leiklutinum sum samfelagsins lívæðr. Elfelagið strembar áhaldandi eftir at fáa sum mest av elframleiðsluni burtur úr varandi orkukeldum sum vatni og vindi. SEV er fólksins ogn. Allar kommunurnar í Føroyum eiga SEV, sum var stovnað 1. oktober 1946.


text:
- Tíðindi, mentan og ítróttur
Eingin almenn jarðarferð
Heindrikur prinsur fær onga almenna jarðarferð.
Prinsurin vildi sjálvur, at ikki so nógv varð gjørt burtur úr jarðarferðini, og tí verða tað bara familjan og nøkur fá aftrat, sum fara at fylgja, skriva danskir miðlar.
Sostatt verður ikki talan um ein vanliga almenna jarðarferð.
Fyrrverandi biskupurin í Keypmannahavn, Erik Norman Svendsen, fer at tala við jarðarferðina.
Heindrikur prinsur vildi eisini, at líkið av sær skuldi brennast.
Helvtin av øskuni verður stroydd í havið, og helvtin verður latin í eina urnu, sum skal setast niður í garðin á Fredensborg slotti.
Heindrikur prinsur fer til gravar úr slotskirkjuni á Christiansborg.
Sí eisini


text:
Djóraverndarfelagið fær ongan stuðul frá tí almenna, og tað er tí alneyðugt at vit fáa pening inn annan veg. Peningurin, vit hava um hendi, er frá limum okkara og so frá teimum, ið javnan flyta okkum eina upphædd. Hetta eru vit sera takksom fyri.
Við at stuðla Djóraverndarfelagnum hjálpir tú okkum at stuðla teimum, ið ikki hava eina rødd sjálvi. Peningurin fer óskerdur til djórini.
Ynskir tú at stuðla okkum, at stuðla djórunum, kanst tú flyta pening á kontu okkara:
9181 17.213.8
Møguleiki er eisini fyri at lata aðrar gávur, so sum gomul teppir, handklæðir, kettu klóritrø, búður, fóður o.a. Hetta kann gerast við at seta seg í samband við okkum á telefon 504533 ella við at senda okkum eini boð á facebook.


text:
Eg skilji á lagnum, at stormurin herjar á í Føroyum, men tað kann eisini verða huganligt at sita inni í kuldanum ha? Fyrr dámdi mær onki væl veturin. Kanska var tað tí at eg bant tað við myrkur og kulda.... Continue reading →
Áhh eg elski útsølu! Onkuntíð ivist eg í um eg eri ein “shopaholic”! Tað er mest sum um at eg fái eitt kick av at keypa klæðir. Eg veit..... Continue reading →
Leygarkvøldið hjá mær, bleiv brúkt í Grillsmáttunum í Skálavík, og hetta vil eg heilt víst viðmæla. Tað skal ikki altíð so nógv til, fyri at skapa eitt hugnaligt kvøld. Góð fólk, lekkur matur, sangur og gott lag, so er kvøldið... Continue reading →
Hetta er ynskilistin hesa vikuna. Kjólin er akkurát eg, og kann setast saman við øllum hinum pløggunum, fyri at skapa ymisk look. Eg elski pastel litir, og nú dagarnir eru blivnir eitt sindur ljósari, billi eg mær inn at summarið... Continue reading →


text:
Her kunnu tit síggja viðmerkinga frá Gunvu við Keldu um at hegna havnaøki inni í Klaksvík, klikk her: “Vilja hegna havnaøki inni”. SáH
Innlegg hjá KVR um gegnið hjá Kristian Eli Zachariassen um Bakkafrost
Her kunnu tit síggja innleggið, sum Kringvarp Føroyar hevði um gegnið hjá Kristian Eli Zachariassen í Dag & Viku í gjár tann 08.10.2018 , klikk her: “Ivi sáddur um gegni” SáH
Nýggj tilbúgvingarútgerð til útoyggjarnar
Trygdin og tilbúgvingin í Norðoyggjum verður lyft upp á eitt hægri støði við nýggjari útgerð til eldsløkking. Á sløkkiliðsstøðini á Varpinum í Klaksvík standa seks nýggjar pumpur og 10 smærri eldsløkkjarar – sokallaðir “Fireexpress”, sum komandi dagarnar verða flutt út á útoyggjarnar og smærru bygdirnar í Norðoyggjum. Pumpurnar kunnu brúkast við vatnveiting úr eitt nú Les meira…
Kristian Eli Zachariasen svarar Norðlýsinum aftur
Vísandi til tíðindaflutningin nú um vikuskiftið um leiklut mín sum býráðslimur í Klaksvíkar býráð í máli um landistøð hjá Bakkafrost í Klaksvík havi eg hesar viðmerkingar: · Eg eri í starvi hjá Bakkafrost-samtakinum, sum samanlagt telur umleið 900 starvsfólk · Talan er um eitt starv, har eg havi ábyrgd av KT-økinum hjá Bakkafrost · Eg Les meira…
Ægir vann stóru svimjikappingina “Ægir Open”
Ægir vann í stórum stíli svimjikappingina “Ægir Open” seinasta vikuskiftið. Ægir vann helvtina av øllum 40 kappingunum. Ægir vann 20 gull, Suðuroyar Svimjifelag vann 11 gull og Havnar Svimjifelag vann 9 gull. Tíðirnar vóru ikki av teimum bestu, men hetta er fyrsta ordiliga kappingin eftir summarsteðgin, men tó slóu onkrir svimjarar úr Ægir stór persónlig Les meira…
Martin Sivertsen frá Ægir svam ein super 800 metur frí og gjørdist nummar eitt
Martin Sivertsen frá Ægir, sum hevði sett sær fyri at svimja allar kappingarnar í svimjikappingini “Ægir Open” svam ein fantastiskan 800 metur frí ídag. Sjálvur sat eg við síðuna av venjarnum hjá Ægir Jamie Arro og vit hildu at Martin legði alt ov hart út, hann legði út við 1:01.98, men tað tóktist at vera Les meira…
Natanel A. Matras fekk bronsunál við stjørnu í dag
Natanel A. Matras svam ein sera góðan 800 metur frísvimjing í dag. Hann kappast við Heina Hansen frá Suðuroyar Svimjifelag, teir fylgist fyri tað mesta, men í teimum seinastu 50 metrinum setti Natanel A. Matras ein ordiligan endaspurt inn og tann spurturin var so góðir, at hann megnaði at svimja seg til bronsunál við stjørnu. Les meira…
Jónas á Bergi fekk talentnál ígjár og í dag fekk hann bronsunál
Jónas á Bergi hevur havt eina sera góða kapping hetta vikuskiftið í Klaksvík. Í gjár megnaði hann talentnálina og í dag startaði hann sum fyrstir í 4 x50 frí liðsvimjingini og hann gjørdi ikki mætari, at hann svam eina super tíð, 29,24 sekund og tað tryggjaði honum bronsunál og luttøku til føroyameistaraskapið í svimjing. Stórt Les meira…
Hugnaløta í Christianskirkjuni við Minnu á Hædd í dag
Fríggjadagin 5 oktobur kl.15 verður hugnaløta í kirkjukjallaranum, har Minna á Hædd kemur at greiða frá um ungdómsár síni í Klaksvík. Hugleiðing sína kallar hon ” frá Stovugarðinum oman til Jóhannu Katrinu” Drekkamuður verður eisini at fáa, og Hanus á Gørðum, prestur, hevur andakt.
Klaksvíkar Býráð samtykt at broyta roknskapin eftir kravi frá Fíggjarmálaráðnum
– Trætan skal ikki ganga útyvir eldru borgararnar, sigur Jógvan Skorheim, borgarstjóri. Eftir áralongu ósemjuna við Fíggjarmálaráðið um roknskaparviðurskiftini fyri eldraøkið, hevur Klaksvíkar Býráð samtykt at fremja tær broytingar, sum Fíggjarmálaráðið hevur álagt kommununi. Orsøkin til, at roknskapurin hjá kommununi er broyttur er, at støðan ikki skal ganga útyvir tænastustøðið á eldraøkinum, sigur Jógvan Skorheim, Les meira…


text:
Popprockbólkurin úr Klaksvík hittaði fleiri ferðir í 1990’unum, tá ið teir eisini endaðu millum fremstu bólkarnar í Prix Føroyar kapping.
Aria gav eina útgávu út, og sangir sum Rooftop, Shadow of a Doubt, French Leave og Analja vóru nógv spældir. Aria spældi víðahvar kring Føroya og vóru kendir sum ein sera vælspælandi live-bólkur.
Sangari í bólkinum er Jógvan Hansen, sum síðani hevur fingið yrkisleið sum tónleikari í Íslandi.
Nú savnast tónleikararnir í Aria aftur til eina serliga framførslu á Summar Festivalinum.


text:
Í tíðarskeiðinum 15. – 22. oktobur skipar Konsertfelagið fyri konsertum við tónleikarunum Kim Bach Dinitzen og Elisabeth Westenholz .
Tey bæði spæla sello og klaver og tey fara at hava konsertir ymsa staðni í Føroyum. Skráin eru verk av tónaskaldinum Ludwig van Beethoven, sum livdi í árunum 1770 – 1827. Beethoven hevur skrivað fleiri verk fyri sello og klaver. Best kendar eru tær fimm sellosonaturnar, sum verða høvuðsverkini í konsertskránni hjá hesum tónleikarum á konsertferð teirra í Føroyum.
Kim Bach Dinitzen (f. 1963) hevur útbúgving fra Kgl. Musikkonservatoriinum í Keypmannahavn har lærari hansara var Erling Bløndahl Bengtson. Han debuteraði í 1986, og hevur síðan tá verið solistur við næstan øllum donskum orkestrum og hevur fingið fleiri virðislønir. Millum annað Jacob Gades Legat og Victor Borge Prisen.
Í 1988 vann Kim 1. virðisløn í tveimum amerikanskum tónleikakappingum. Aftaná tað spældi hann konsertir bæði í Washington D.C. og í New York’s Carnegie Hall. Síðan hevur hann eisini vunnið virðislønir í øðrum internationalum kappingum og hevur spælt í Onglandi, Japan, Italien og restina av Europa.
Kim hevur eisini spælt inn á fløgu. Øll selloverkini av Benjamin Britten og Fauré og sonatur av Strauss og Brahms. Í 1998 spældi hann inn cellokonsertina hjá Emil Hartmann saman við Sønderjyllands Symfoniorkester.
Aftaná 14 ár í Stórabretlandi fekk Kim 2003 starv sum solosellistur í Kgl. Kapelinum í Keypmannahavn. Hann undirvísir framvegis í Manchester og spælir í Chamber Orchestra of Europe.
Elisabeth Westenholz (f. 1942) er væl kend í Føroyum við tað, at hon fleiri ferðir hevur verið her og spælt konsertir. Elisabeth er útbúgvin bæði sum urguleikari og pianistur, men tað er sum klaverleikari hon hevur gjørt tey størstu avrikini. Bæði sum solistur og sum kamartónleikari hevur hon útynt tað heilt óvanliga. Við hennara spæli gevur hon ikki bert teknisk eina fulkomna framførslu, men eisini eina djúpfølda tulking av tí tónleiki, hon framførir.
Elisabeth hevur spælt nógvar konsertir bæði í Danmark og øðrum londum. Sjálvt um hon hevur verið eftrispurd sum sololeikari, so hevur tað víst seg, at tað er innan kamartónleik hon hevur havt størsta virkið. Síðan 1995 hevur hon spælt saman við ungu tónleikarunum violinspælaranum Nikolaj Madojan úr Armenia og sellospælaranum, sum hon spælir saman við á hesi føroyaferð, Kim Bak Dinitzen.
Elisabeth hevur spælt millum annað allar klaverkonsertirnar hjá Beethoven inn á fløgu, fleiri av Mozartsa klaverkonsertum, klaver- og orgulverk hjá Carl Nielsen og kamartónleik av Haydn, Kuhlau, Brahms og øðrum.
Á føroyaferðini fara tey bæði at spæla verk fyri cello og klaver av Beethoven.
Konsertir verða í Havn, Trongisvági, Vági, Klaksvík og Runavík. Skúlakonsertir verða í Hvalba og á Giljanesi.
Atgongumerkir á 100 kr. fáast við dyrnar. Børn og skúlaungdómur ókeypis atgongd.
Tíðarætlan:
Hósdagin 15. oktobur kl. 19.30 konsert í Løkshøll, Runavík
Fríggjadagin 16. oktobur konsert í Christianskirkjuni, Klaksvík
Sunnudagin 18. oktobur kl. 16 konsert í Norðurlandahúsinum, Tórshavn
Týsdagin 20 oktobur kl. 16 konsert í Framtíðini, Vági
Týsdagin 20. oktobur kl. 19.30 konsert í Trongisvágs skúla
Mikudagin 21. oktobur kl. 9 skúlakonsert Hvalbiar skúla
Hósdagin 22. oktobur kl. 10 skúlakonsert Giljanesi, Vágum


text:
Barbara Holm 09.08.2018 (14:54)
Stine Bosse keypt partabrøv í BankNordik
Stine Bosse, forkvinnan í nevndini í BankNordik, hevur keypt 1750 partabrøv í bankanum. Tað veit Kringvarpið at siga í dag. Fíggjareftirlitið boðaði í gjár frá, at kursurin er 113,50 krónur, og at Stine Bosse tí hevur keypt fyri smáar 200.000 krónur.
Orsøkin til, at hetta verður almannakunngjørt er, at fyritøkur, sum eru skrásettar á keypsskálum, skulu boða frá alment, tá ið fólk í leiðslu ella nær leiðsluni keypa og selja partabrøv í fyritøkuni. Stine Bosse hevur verið virkin í donskum vinnulívi í mong ár og sigst vera millum dugnaligastu leiðararnar í Danmark. Hon er kend fyri at vera opinskárað um persónlig viðurskifti og fyri sín leiklut í verkætlanum, kjaki og vælgerðararbeiði.
Eftir fleiri ár sum forstjóri í stóra tryggingarsamtakinum Tryg valdi Stine Bosse í 2011 at siga forstjórastarvið frá sær til tess at fáa arbeiði, frítíð og familjulív at javnviga.
Í dag arbeiðir Stine Bosse í altjóðafyritøkum sum nevndarlimur burturav, og í 2015 tók hon við sum nevndarforkvinna í BankNordik.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her